title: 2011/564/ES: 2011 m. gegužės 10 d. Europos Parlamento sprendimas dėl aštuntojo, devintojo ir dešimtojo Europos plėtros fondų 2009 finansinių metų biudžeto įvykdymo patvirtinimo

text:
27.9.2011

               LT

               Europos Sąjungos oficialusis leidinys

               L 250/111

         EUROPOS PARLAMENTO SPRENDIMAS
   2011 m. gegužės 10 d.
   dėl aštuntojo, devintojo ir dešimtojo Europos plėtros fondų 2009 finansinių metų biudžeto įvykdymo patvirtinimo
   (2011/564/ES)
   EUROPOS PARLAMENTAS,
   atsižvelgdamas į Komisijos pranešimą dėl tolesnių veiksmų priėmus sprendimus dėl 2008 finansinių metų biudžeto įvykdymo patvirtinimo (COM(2010) 650) ir Komisijos tarnybų darbo dokumentus, pridėtus prie to pranešimo (SEC(2010)1437 ir SEC(2010)1438),
   atsižvelgdamas į aštuntojo, devintojo ir dešimtojo Europos plėtros fondų pajamų ir išlaidų balansą ir 2009 finansinių metų ataskaitą (COM(2010) 402 – C7–0220/2010),
   atsižvelgdamas į 2010 m. balandžio 29 d. Komisijos metinę ataskaitą dėl aštuntojo, devintojo ir dešimtojo Europos plėtros fondų 2009 m. finansų valdymo ataskaitą,
   atsižvelgdamas į Europos plėtros fondų finansinę informaciją (COM(2010) 319),
   atsižvelgdamas į Audito Rūmų 2009 finansinių metų metinę iš aštuntojo, devintojo ir dešimtojo Europos plėtros fondų finansuojamos veiklos ataskaitą kartu su Komisijos atsakymais (1),
   atsižvelgdamas į Audito Rūmų pagal Sutarties dėl Europos Sąjungos veikimo (SESV) 287 straipsnį pateiktą sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),
   atsižvelgdamas į Audito Rūmų specialiąją ataskaitą Nr. 10/2008 dėl sveikatos priežiūros įstaigoms Afrikos šalyse į pietus nuo Sacharos skirtos EB paramos vystymuisi,
   atsižvelgdamas į Audito Rūmų specialiąją ataskaitą Nr. 18/2009 dėl EPF paramos, skiriamos regiono ekonominės integracijos politikai Rytų Afrikoje ir Vakarų Afrikoje, efektyvumo,
   atsižvelgdamas į Tarybos 2011 m vasario 15 d. rekomendacijas dėl patvirtinimo, kad Komisija įvykdė Europos plėtros fondų 2009 finansinių metų operacijas (05469/2011– C7–0050/2011, 05472/2011– C7–0049/2011, 05473/2011– C7–0048/2011),
   atsižvelgdamas į Afrikos, Karibų jūros ir Ramiojo vandenyno valstybių grupės ir Europos bendrijos bei jos valstybių narių partnerystės susitarimą, kuris 2000 m. birželio 23 d. (3) buvo pasirašytas Kotonu ir persvarstytas Liuksemburge 2005 m. birželio 25 d. (4),
   atsižvelgdamas į 2001 m. lapkričio 27 d. Tarybos sprendimą 2001/822/EB dėl užjūrio šalių bei teritorijų ir Europos bendrijos asociacijos („Užjūrio asociacijos sprendimą“) (5), kuris buvo iš dalies pakeistas Tarybos sprendimu Nr. 2007/249/EB (6),
   atsižvelgdamas į Taryboje susirinkusių valstybių narių Vyriausybių atstovų 1995 m. gruodžio 20 d. vidaus susitarimo dėl Bendrijos paramos finansavimo ir administravimo pagal ketvirtosios AKR ir EB konvencijos antrąjį finansinį protokolą (7), 33 straipsnį,
   atsižvelgdamas į Taryboje susirinkusių valstybių narių Vyriausybių atstovų 2000 m. rugsėjo 18 d. vidaus susitarimo dėl Bendrijos paramos finansavimo ir administravimo pagal 2000 m. birželio 23 d. Kotonu (Beninas) pasirašyto Afrikos, Karibų baseino ir Ramiojo vandenyno šalių bei Europos bendrijos ir jos valstybių narių partnerystės susitarimo finansinį protokolą ir dėl finansinės paramos paskirstymo užjūrio šalims ir teritorijoms, kurioms taikoma EB sutarties ketvirtoji dalis (8), 32 straipsnį,
   atsižvelgdamas į 2010 m. gegužės 5 d. Europos Parlamento rezoliuciją (9) su pastabomis, sudarančiomis neatskiriamą Europos Parlamento sprendimų dėl 2008 finansinių metų Europos Sąjungos bendrojo biudžeto įvykdymo patvirtinimo (III skirsnis – Komisija ir vykdomosios įstaigos) dalį, ypač į jos 268 ir 274 dalis,
   atsižvelgdamas į EB sutarties 276 straipsnį ir SESV 319 straipsnį,
   atsižvelgdamas į 1998 m. birželio 16 d. Finansinio reglamento, taikomo bendradarbiavimui finansuojant plėtrą pagal ketvirtąją AKR ir EB konvenciją (10), 74 straipsnį,
   atsižvelgdamas į 2003 m. kovo 27 d. Finansinio reglamento, taikomo devintajam Europos plėtros fondui (11), 119 straipsnį,
   atsižvelgdamas į 2008 m. vasario 18 d. Tarybos reglamento (EB) Nr. 215/2008 dėl dešimtajam Europos plėtros fondui taikomo finansinio reglamento 142 straipsnį (12),
   atsižvelgdamas į Darbo tvarkos taisyklių 76 straipsnį, 77 straipsnio trečią įtrauką ir VI priedą,
   atsižvelgdamas į Biudžeto kontrolės komiteto pranešimą ir į Vystymosi komiteto nuomonę (A7–0140/2011),

               1.

               patvirtina Komisijai, kad ji įvykdė aštuntojo, devintojo ir dešimtojo Europos plėtros fondų 2009 finansinių metų biudžetą;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Tarybai, Komisijai, Teisingumo Teismui, Audito Rūmams ir Europos investicijų bankui ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL C 303, 2010 11 9, p. 243.

      (2)  OL C 303, 2010 11 9, p. 253.

      (3)  OL L 317, 2000 12 15, p. 3.

      (4)  OL L 287, 2005 10 28, p. 4.

      (5)  OL L 314, 2001 11 30, p. 1 ir OL L 324, 2001 12 7, p. 1.

      (6)  OL L 109, 2007 4 26, p. 33.

      (7)  OL L 156, 1998 5 29, p. 108.

      (8)  OL L 317, 2000 12 15, p. 355.

      (9)  OL L 252, 2010 9 25, p. 39.

      (10)  OL L 191, 1998 7 7, p. 53.

      (11)  OL L 83, 2003 4 1, p. 1.

      (12)  OL L 78, 2008 3 19, p. 1.
    ---documentbreak---

               27.9.2011

               LT

               Europos Sąjungos oficialusis leidinys

               L 250/113

         EUROPOS PARLAMENTO REZOLIUCIJA
   2011 m. gegužės 10 d.
   su pastabomis, sudarančiomis neatskiriamą sprendimo dėl aštuntojo, devintojo ir dešimtojo Europos plėtros fondų 2009 finansinių metų biudžeto įvykdymo patvirtinimo dalį
   EUROPOS PARLAMENTAS,
   atsižvelgdamas į Komisijos pranešimą dėl tolesnių veiksmų priėmus sprendimus dėl 2008 finansinių metų biudžeto įvykdymo patvirtinimo (COM(2010) 650) ir Komisijos tarnybų darbo dokumentus, pridėtus prie šio pranešimo (SEC(2010)1437 ir SEC(2010)1438),
   atsižvelgdamas į aštuntojo, devintojo ir dešimtojo Europos plėtros fondų pajamų ir išlaidų balansą ir 2009 finansinių metų ataskaitą (COM(2010) 402 – C7–0220/2010),
   atsižvelgdamas į 2010 m. balandžio 29 d. Komisijos metinę ataskaitą dėl aštuntojo, devintojo ir dešimtojo Europos plėtros fondų 2009 m. finansų valdymo ataskaitą,
   atsižvelgdamas į Europos plėtros fondų finansinę informaciją (COM(2010) 319),
   atsižvelgdamas į Audito Rūmų 2009 finansinių metų metinę iš aštuntojo, devintojo ir dešimtojo Europos plėtros fondų finansuojamos veiklos ataskaitą kartu su Komisijos atsakymais (1),
   atsižvelgdamas į Audito Rūmų pagal Sutarties dėl Europos Sąjungos veikimo (SESV) 287 straipsnį pateiktą sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),
   atsižvelgdamas į Audito Rūmų specialiąją ataskaitą Nr. 10/2008 dėl sveikatos priežiūros įstaigoms Afrikos šalyse į pietus nuo Sacharos skirtos EB paramos vystymuisi,
   atsižvelgdamas į Audito Rūmų specialiąją ataskaitą Nr. 18/2009 dėl EPF paramos, skiriamos regiono ekonominės integracijos politikai Rytų Afrikoje ir Vakarų Afrikoje, efektyvumo,
   atsižvelgdamas į Europos investicijų banko 2009 m. metinę ataskaitą apie Investicinį mechanizmą,
   atsižvelgdamas į Tarybos 2011 m. vasario 15 d. rekomendacijas dėl patvirtinimo, kad Komisija įvykdė Europos plėtros fondų 2009 finansinių metų operacijas (05469/2011– C7–0050/2011, 05472/2011– C7–0049/2011, 05473/2011– C7–0048/2011),
   atsižvelgdamas į Afrikos, Karibų jūros ir Ramiojo vandenyno valstybių grupės ir Europos bendrijos bei jos valstybių narių partnerystės susitarimą, kuris 2000 m. birželio 23 d. (3) buvo pasirašytas Kotonu ir persvarstytas Liuksemburge 2005 m. birželio 25 d. (4),
   atsižvelgdamas į 2001 m. lapkričio 27 d. Tarybos sprendimą 2001/822/EB dėl užjūrio šalių bei teritorijų ir Europos bendrijos asociacijos („Užjūrio asociacijos sprendimą“) (5), kuris buvo iš dalies pakeistas Tarybos sprendimu Nr. 2007/249/EB (6),
   atsižvelgdamas į Taryboje susirinkusių valstybių narių Vyriausybių atstovų 1995 m. gruodžio 20 d. vidaus susitarimo dėl Bendrijos paramos finansavimo ir administravimo pagal ketvirtosios AKR ir EB konvencijos antrąjį finansinį protokolą (7), 33 straipsnį,
   atsižvelgdamas į Taryboje susirinkusių valstybių narių Vyriausybių atstovų 2000 m. rugsėjo 18 d. vidaus susitarimo dėl Bendrijos paramos finansavimo ir administravimo pagal 2000 m. birželio 23 d. Kotonu (Beninas) pasirašyto Afrikos, Karibų baseino ir Ramiojo vandenyno šalių bei Europos bendrijos ir jos valstybių narių partnerystės susitarimo finansinį protokolą ir dėl finansinės paramos paskirstymo užjūrio šalims ir teritorijoms, kurioms taikoma EB sutarties ketvirtoji dalis (8), 32 straipsnį,
   atsižvelgdamas į 2010 m. gegužės 5 d. Europos Parlamento rezoliuciją (9) su pastabomis, sudarančiomis neatskiriamą Europos Parlamento sprendimų dėl 2008 finansinių metų Europos Sąjungos bendrojo biudžeto įvykdymo patvirtinimo (III skirsnis – Komisija ir vykdomosios įstaigos) dalį, ypač į jos 268 ir 274 dalis,
   atsižvelgdamas į EB sutarties 276 straipsnį ir SESV 319 straipsnį,
   atsižvelgdamas į 1998 m. birželio 16 d. Finansinio reglamento, taikomo bendradarbiavimui finansuojant plėtrą pagal ketvirtąją AKR ir EB konvenciją (10), 74 straipsnį,
   atsižvelgdamas į 2003 m. kovo 27 d. Finansinio reglamento, taikomo devintajam Europos plėtros fondui (11), 119 straipsnį,
   atsižvelgdamas į 2008 m. vasario 18 d. Tarybos reglamento (EB) Nr. 215/2008 dėl dešimtajam Europos plėtros fondui taikomo finansinio reglamento 142 straipsnį (12),
   atsižvelgdamas į Komisijos ir Europos investicijų banko (EIB) atsakymus į 2011 m. sausio 25 d. užduotus Biudžeto kontrolės komiteto klausimus,
   atsižvelgdamas į Darbo tvarkos taisyklių 76 straipsnį, 77 straipsnio trečią įtrauką ir VI priedą,
   atsižvelgdamas į Biudžeto kontrolės komiteto pranešimą ir į Vystymosi komiteto nuomonę (A7–0140/2011),

               A.

               kadangi Europos plėtros fondas (EPF) yra svarbiausia Europos Sąjungos vystomojo bendradarbiavimo su Afrikos, Karibų ir Ramiojo vandenyno šalimis finansinė priemonė;

               B.

               kadangi, nors Parlamentas ne kartą prašė EPF įtraukti į biudžetą, šiuo metu EPF lėšos nenumatomos bendrajame Europos Sąjungos biudžete ir jam taikomame Finansiniame reglamente, vietoj to EPF biudžetas vykdomas pagal specialias finansines taisykles;

               C.

               kadangi per kelerius ateinančius metus labai padidės bendra paramos, teikiamos per EPF, išmokų suma, nes 2008–2013 m. laikotarpiui iš dešimtojo EPF numatyta 22 682 000 000 EUR Sąjungos paramos, o tai reiškia, kad, palyginti su devintojo EPF asignavimais, suma padidės 64 %, kadangi būtina informacija apie gresiančią su gebėjimu įsavinti lėšas susijusią problemą ir todėl reikia gerai žinoti, kokios yra atitinkamos išlaidos;

               D.

               kadangi Sąjungos vyriausioji įgaliotinė užsienio reikalams ir saugumo politikai 2011 m. vasario 2 d. Europos Parlamentui pranešė, kad Sąjungos kaimynystės politikos įgyvendinti nepavyksta; kadangi pastarieji įvykiai Šiaurės Afrikoje parodė, kad staigus gyventojų skaičiaus padidėjimas ir tuo pat metu sustingusi ekonomika – tai galima neramumų atsiradimo priežastis; kadangi minėtieji įvykiai rodo, kad augant gyventojų skaičiui reikalinga sėkminga ekonomika ir kad politikos priemonės tinkamos tik tuomet, kai jos sėkmingai taikomos vietoje ir paskatina teigiamus pokyčius;

               1.

               primena, kad EPF (dabartiniam, dešimtajam EPF, 2008–2013 m. laikotarpiu skirta 22 682 000 000 EUR) neįtrauktas į Sąjungos biudžetą, nors jis yra pagrindinė priemonė, pagal kurią teikiama Sąjungos vystomojo bendradarbiavimo pagalba žmonėms Afrikos, Karibų jūros baseino, ir Ramiojo vandenyno (AKR) šalyse ir užjūrio šalyse bei teritorijose (UŠT); pažymi, kad EPF sudaro kelios priemonės: dotacijos, kurių lėšas valdo Komisija, rizikos kapitalas ir paskolos privačiam sektoriui, kurias valdo EIB pagal Investicinę priemonę ir FLEX priemonę, kuriais siekiama kompensuoti neigiamą pajamų iš eksporto nestabilumo poveikį;

      EPF įtraukimas į biudžetą

               2.

               pakartoja, jog pritaria tam, kad EPF lėšos būtų įtrauktos į biudžetą, nes tai sustiprins demokratinę kontrolę ir lėšų skyrimo skaidrumą, taip pat suteiks Sąjungos politikai, susijusiai su AKR šalimis, daugiau nuoseklumo;

               3.

               dar kartą primena Komisijos pareiškimą, kad ji nori pasiūlyti aptariant kitą finansinę programą, visiškai įtraukti EPF į Sąjungos biudžetą, ir kad ji nuolat visapusiškai informuos Parlamento biudžeto kontrolės komitetą apie šią iniciatyvą; vis dėlto primygtinai reikalauja užtikrinti, kad dėl EPF įtraukimo į Sąjungos biudžetą bendrai nesumažėtų vystymuisi skirtos išlaidos, susijusios su dviem dabar taikomomis finansavimo priemonėmis;

               4.

               ragina Tarybą ir valstybes nares teigiamai reaguoti į Komisijos pasiūlymą ir sutikti, kad EPF būtų visapusiškai įtrauktas į Sąjungos biudžetą nuo 2014 m. kaip kitos finansinės programos dalis; mano, kad šią priemonę labai vėluota taikyti ir kad EPF turėtų būti kuo greičiau įtrauktas į biudžetą;

      Vystymosi prioritetai

               5.

               primena Komisijos įsipareigojimą (13) stengtis užtikrinti, kad 20 % Vystomojo bendradarbiavimo finansinės priemonės (VBFP) lėšų būtų skiriama pagalbai pagrindiniam ir viduriniam švietimui bei pagrindinių sveikatos apsaugos paslaugų teikimui; ragina, kad teikiant su EPF susijusias ataskaitas taip pat būtų atsižvelgiama į šią ribą; ragina Komisiją teikti prioritetą paramai, skirtai sveikatos apsaugos sistemoms stiprinti, ir visų pirma dėmesį skirti vargingiausiai gyvenantiems žmonėms, mokymo kokybei gerinti ir padėti nustatyti politinį pagrindą, kuriuo remiantis pirmenybė būtų teikiama vargingai gyvenantiems žmonėms ir dėmesys būtų skiriamas lyčių lygybei; ragina Komisiją visapusiškai atsižvelgti į Audito Rūmų rekomendacijas, pateiktas Specialiosiose ataskaitose Nr. 10/2008 ir 12/2010; ragina Komisiją šią dalį ateityje padidinti iki 25 %; ragina Komisiją daugiau dėmesio skirti motinų sveikatai ir pabrėžia švietimo ir informavimo apie lytinę ir reprodukcinę sveikatą kaip moterų sveikatai skirtos darbotvarkės neatsiejamos sudėtinės dalies svarbą, nes siekiant šio Tūkstantmečio vystymosi tikslo padaryta labiausiai nuvilianti pažanga;

               6.

               palankiai vertina tai, kad 2009 m. pasiektas rekordinis įsipareigojimų asignavimų lygis; be to, yra patenkintas daugeliu Komisijos atliktų EPF valdymo patobulinimų, įskaitant apskaitos kontrolės aplinkos stiprinimą (nauja apskaitos kaupiamuoju pagrindu sistema), geresnes gaires dėl biudžetinės paramos pažeidžiamoms valstybėms ir veiksmingesnius, efektyvesnius ir atidžiai stebimus išorės auditus; vis dėlto pripažįsta, kad visų pirma pažeidžiamoms valstybėms reikalinga geriau apibrėžta strategija ir daugiau dėmesio turi būti skiriama tam tikriems jų ekonomikos sektoriams;

               7.

               dar kartą pabrėžia, kad pagal dešimtąjį EPF daugiausia dėmesio reikėtų skirti tam ribotam skaičiui sričių, kartu įtraukiant nevyriausybines organizacijas (NVO), kurios vietos lygmeniu veiksmingos ir yra atitinkamai audituojamos, siekiant išvengti žalingų padarinių dėl tikslų daugėjimo; ragina Komisiją pasinaudoti vietos ir Europoje įsikūrusiomis NVO atsižvelgiant į jų nuopelnus, ypač tuomet, kai NVO ir tarptautinių organizacijų (kelių rėmėjų finansuojamų patikos fondų) vykdomas projektų ir programų valdymas yra veiksmingesnis ir rentabilesnis už Komisijos vykdomą valdymą ir kai dėl jų veiklos pradedami projektai, kurie tęsiami ir tuomet, kai finansinė parama nebeteikiama; ragina Komisiją pateikti Parlamentui aiškią informaciją apie NVO nuosavų konkretiems projektams, kuriuos dalinai finansuoja EPF ir dalinai pačios NVO, skirtų išteklių sudėtį;

               8.

               pabrėžia, kad pagalbos vystymuisi mechanizmais taip pat turėtų būti siekiama skatinti gerovės kūrimą ir remti mažas ir vidutines įmones, nes gerovės kūrimas tebėra esminė skurdo mažinimo priemonė; primena, kad, apytiksliais skaičiavimais, dėl neteisėto kapitalo judėjimo besivystančios šalys per metus praranda 800 000 000 000 EUR, tokio judėjimo prevencija galėtų būti lemiama mažinant skurdą ir siekiant Tūkstantmečio vystymosi tikslų;

      EPF finansų valdymas

               9.

               atkreipia dėmesį į tai, kad, Audito Rūmų nuomone, Komisijos ataskaitoje apie aštuntojo–dešimtojo EPF valdymą 2009 m. „pateikiamas tikslus finansiniais metais Komisijos pasiektų veiklos tikslų (visų pirma finansinio įgyvendinimo ir su kontrole susijusios veiklos srityje)“ įgyvendinimo, nepaisant ekonomikos krizės, kuri labai paveikė daugelį besivystančių šalių, padarinių, aprašymas;

               10.

               tačiau pabrėžia, kad tolesni veiksmai, kurių Komisija ėmėsi atsižvelgdama į Audito Rūmų pastabas, dažnai neadekvatūs (pavyzdžiui, įgyvendinimo organizacijų valdymą reikėtų labiau remti, ex ante patikrinimus reikėtų gerinti atkreipiant dėmesį į pagrindines rizikos sritis ir CRIS Audit veiklą reikėtų plėtoti, kad būtų galima vykdyti veiksmingesnę ir efektyvesnę audito stebėseną); pabrėžia, kad veiksmai, kurių Komisija imasi atsižvelgdama į Rūmų rekomendacijas, yra svarbus veiksnys biudžeto įvykdymo patvirtinimą suteikiančiai institucijai; taigi ragina Komisiją informuoti kompetentingą Parlamento komitetą apie veiksmus, kurių ji ėmėsi arba ketina imtis, siekdama pašalinti Audito Rūmų minėtus trūkumus;

               11.

               yra susirūpinęs dėl tam tikrų Audito Rūmų nustatytų trūkumų, ypač susijusių su viešųjų pirkimų procedūromis (14), ex-ante kontrole delegacijose (15) ir šalių partnerių vidaus kontrolės sistemomis (16), ir ragina Komisiją aktyviai vykdyti ir plėsti dabartines mokymo programas, skirtas delegacijų ir nacionalinių leidimus duodančių pareigūnų biurų darbuotojams;

               12.

               pabrėžia, kad Audito Rūmų patikinimo pareiškime nerašoma apie devintojo ir dešimtojo EPF išteklius, kuriuos valdo EIB ir už kuriuos EIB yra atsakingas (17); mano, kad nepageidautina politiniu ir atskaitomybės požiūriu, kad Investicinei priemonei netaikoma Audito Rūmų patikinimo pareiškimas arba Parlamento biudžeto įvykdymo patvirtinimo procedūra, ir pritaria Audito Rūmams, kad šios nuostatos mažina Parlamento įgaliojimų dėl biudžeto įvykdymo patvirtinimo aprėptį, ypač atsižvelgiant į tai, kad EPF išteklius sudaro viešosios lėšos, gaunamos iš Europos mokesčių mokėtojų, o ne iš finansinių rinkų;

               13.

               džiaugiasi tuo, kad Audito Rūmai mano, jog aštuntojo, devintojo ir dešimtojo EPF galutinės metinės finansinės ataskaitos visais reikšmingais aspektais patikimai atspindi EPF finansinę padėtį 2009 m. gruodžio 31 d.; tačiau pažymi, kad Audito Rūmai atkreipia dėmesį į gautų išankstinio finansavimo garantijų sumos sumažinimą ir į prie finansinės atskaitomybės pridedamame aiškinamajame rašte nurodytos išlaikymo garantijų sumos padidinimą; ragina Komisiją nedelsiant ištaisyti šiuos trūkumus;

               14.

               pabrėžia, kad finansinėje atskaitomybėje nurodyta einamoji suma, susijusi su gautomis išankstinio finansavimo garantijomis, 2009 m. pabaigoje sudarė 413 600 000 EUR ir kad ši suma buvo sumažinta 82 300 000 EUR, arba 19,9 %; taip pat atkreipia dėmesį į tai, kad finansinėse ataskaitose nurodyta išlaikymo garantijų suma siekė 186 200 000 EUR ir kad ši suma buvo sumažinta 58 400 000 EUR, arba 31,4 %; prašo Komisiją paaiškinti šių sumažinimų ir padidinimų priežastis, nagrinėjant kiekvieną atvejį atskirai;

      EPF apskaitos sistema

               15.

               džiaugiasi, kad 2009 m. vasario mėn. įdiegta nauja kaupimo principu vykdomos apskaitos informatikos sistema (ABAC–EPF) ir pabrėžia, kad 2009 m. EPF metinės finansinės ataskaitos yra pirmą kartą parengtos naudojant ABAC–EPF; atkreipia dėmesį į tai, kad pagal naująją apskaitos sistemą sumažėja ranka atliekamų pataisymų, kurie yra būtini, skaičius ir kad ši sistema gerina apskaitos aplinką;

               16.

               pabrėžia, kad agentūrai „EuropeAid“ atlikus ex post patikras nustatytas padidėjęs kodavimo klaidų (pvz., sutarties tipas, sutarties pradžios ir pabaigos datos) dažnis; tačiau primena, kad 2009 m. pabaigoje agentūros „EuropeAid“ centrinės tarnybos įsteigė skyrių, kuris turės kontroliuoti informacijos, koduojamos CRIS, kokybę, ir tai turėtų dar padidinti duomenų, naudojamų rengiant metines ataskaitas, patikimumą; prašo informuoti apie pažangą, pasiektą šioje srityje;

      Operacijų tvarkingumas

               17.

               džiaugiasi tuo, jog Audito Rūmai mano, kad 2009 m. gruodžio 31 d. pasibaigusių finansinių metų aštuntojo, devintojo ir dešimtojo EPF finansinėse ataskaitose atspindimos pajamos, įsipareigojimai ir mokėjimai visais reikšmingais aspektais yra teisėti ir tvarkingi (Patikinimo pareiškimas, VIII dalis); tačiau apgailestauja, kad Audito Rūmai atkreipė ypatingą dėmesį į tai, kad įsipareigojimai ir mokėjimai buvo veikiami labai dažnų kiekybiškai neįvertinamų klaidų ir į jas nebuvo atsižvelgta atliekant bendrą klaidų įvertinimą; primena, kad nors agentūros „EuropeAid“ priežiūros ir kontrolės sistemos kasmet gerokai patobulėja, Audito Rūmų vertinimu apskritai agentūros „EuropeAid“ priežiūros ir kontrolės sistemos yra tik iš dalies veiksmingos; taigi laukia Komisijos tolesnių veiksmų ir prašo pateikti ataskaitą apie priemones, kurių imtasi siekiant išspręsti anksčiau minėtas problemas;

               18.

               pažymi, kad nustatytos klaidos buvo susijusios su viešųjų pirkimų taisyklių laikymusi, teisiniais sutarčių pasirašymo terminais ir privalomų garantijų nuostatomis; pabrėžia, kad biudžetinės paramos įsipareigojimų atveju Audito Rūmai nustatė, kad atsižvelgiant į Komisijos atliktos Kotonu susitarimo (18) dinaminės interpretacijos kontekstą agentūra „EuropeAid“ veikė laikydamasi šio susitarimo reikalavimų; atkreipia dėmesį į tai, kad, anot Komisijos, nebuvo atlikta nė vieno mokėjimo, kuris būtų nepadengtas finansinėmis garantijomis;

               19.

               pabrėžia, kad pagrindinės nustatytų kiekybiškai įvertinamų projektų mokėjimų klaidų rūšys yra: a) tikslumo: skaičiavimo klaidos; b) tikrumo: nėra sąskaitų faktūrų ar kitų patvirtinančių dokumentų, susijusių su teiktomis paslaugomis ar prekėmis; c) tinkamumo: išlaidos patirtos ne įgyvendinimo laikotarpiu ar susijusios su sutartyje nenumatytais elementais, nepagrįstas PVM mokėjimas arba privalomų sankcijų netaikymas; atkreipia dėmesį į tai, kad kiekybiškai neįvertinamos klaidos iš esmės buvo susijusios su taikomų banko garantijų taisyklių nesilaikymu bei neteisingais rangovų atlyginamų avansų skaičiavimais; vis dėlto atkreipia dėmesį į Komisijos pastabą, kurioje pabrėžiama, kad visos neteisingų rangovų atlyginamų avansų skaičiavimų klaidos ištaisytos iki sutarties pabaigos; nepaisant to, ragina Komisiją sustiprinti ex ante kontrolę siekiant užkirsti kelią šios rūšies klaidoms ir galimiems nuostoliams dėl banko garantijų taisyklių nesilaikymo;

      Įgyvendinančių organizacijų stebėsena

               20.

               vertina agentūros „EuropeAid“ ir delegacijų pastangas siekiant ištaisyti įvairius trūkumus, kurių vis dar pasitaiko įgyvendinančių organizacijų, priežiūros pareigūnų ir nacionalinių leidimus duodančių pareigūnų taikomose finansinėse procedūrose ir kontrolės priemonėse; ragina agentūrą „EuropeAid“ ateityje skirti šioms sritims daugiau pastangų; taip pat primena Audito Rūmų rekomendacijas, kad agentūra „EuropeAid“ turėtų ir toliau dėtų pastangas užtikrinant, kad delegacijos duomenis į CRIS Audit sistemą įrašytų nuosekliai ir laiku (19);

               21.

               labai susirūpinęs dėl Audito Rūmų išvados, kad delegacijų stebėsenos ir priežiūros sistemos yra tik iš dalies veiksmingos; apgailestauja, kad dėl daugelio paramą gaunančių šalių nacionalinių leidimus duodančių pareigūnų nepakankamų gebėjimų patikros yra menkai dokumentuotos ir neveiksmingos, taip pat apgailestauja dėl trūkumų įgyvendinančių organizacijų ir priežiūros pareigūnų nustatytose finansinėse procedūrose ir patikrose; pritaria Audito Rūmų nuomonei, kad delegacijos turi ribotus išteklius, dėl kurių dažnai sumažėja gebėjimai vykdyti tam tikrą veiklą; ragina Komisiją nedelsiant spręsti šią problemą;

      Audito Rūmų specialioji ataskaita Nr. 18/2009

               22.

               palankiai vertina Audito Rūmų specialiąją ataskaitą Nr. 18/2009 dėl EPF paramos Rytų ir Vakarų Afrikos regioninei ekonominei integracijai veiksmingumo ir Audito Rūmų atliktą išsamią analizę ir apgailestauja dėl joje parodytos nepatenkinamos padėties; visgi pabrėžia, kad yra susirūpinęs dėl to, kad Komisijos regioninės ir nacionalinės bendradarbiavimo strategijos nepakankamai viena kitą papildo, ir nurodo, kad labai svarbu tarpusavyje suderinti regionines ir nacionalines strategijas siekiant padidinti teikiamos paramos veiksmingumą;

               23.

               yra labai susirūpinęs dėl nepakankamo regioninių organizacijų pajėgumo įsisavinti lėšas; ragina Komisiją atliekant 2011 m. pirmoje pusėje numatytą regioninių strategijų laikotarpio vidurio peržiūrą atsižvelgti į regionų bendradarbiavimo padėtį ir ypatingą dėmesį skirti galimybei peržiūrėti paskirtas sumas;

               24.

               visgi mano, kad nepriimtina, jog Audito Rūmai dėl to, kad nebuvo teikiami derami pranešimai, negalėjo įvertinti keleto finansuotų projektų;

               25.

               mano, kad Sąjungai kiekvienoje regioninėje organizacijoje turėtų atstovauti specialiai paskirtas delegacijos vadovas ir kad Sąjungos delegacijoms turėtų būti pavesta aptarti narystės įvairiose regioninėse grupėse suderinimo klausimą;

               26.

               pažymi, kad Audito Rūmai specialiojoje ataskaitoje Nr. 18/2009 įvertino, kad EPF parama, skiriama regiono ekonominės integracijos politikai Rytų Afrikoje ir Vakarų Afrikoje ir kuriai skiriama didelė dalis (per 50 %) EPF lėšų, yra efektyvi tik iš dalies; prašo Komisijos prieš pradedant vykdyti 2010 m. biudžeto įvykdymo procedūrą informuoti Parlamentą apie priemones, kurių imtasi atsižvelgiant į prašymą, kurį Parlamentas pateikė savo 2010 m. gegužės 5 d. rezoliucijoje (20), pateiktoje kartu su Parlamento sprendimu dėl septintojo, aštuntojo, devintojo ir dešimtojo EPF biudžeto įvykdymo patvirtinimo; taip pat džiaugtųsi, jei būtų pateikta išsami apžvalga, kurioje būtų nurodyta, kurios iš šių priemonių buvo veiksmingai įgyvendintos atitinkamuose regionuose;

               27.

               pripažįsta, kad regioninė ekonominė integracija gali skatinti ekonomikos augimą ir darbo vietų kūrimą besivystančiose šalyse ir prisidėti prie skurdo mažinimo; taigi palankiai vertina tai, kad per aptariamą finansinį laikotarpį EPF finansavimas šioje srityje padidėjo daugiau nei du kartus;

               28.

               apgailestauja, kad iš EPF skiriama parama regioninei integracijai iki šiol nebuvo visiškai veiksminga, daugiausia dėl Afrikos valdžios institucijų gebėjimų trūkumo, iš dalies sutampančios narystės Afrikos regioninėse ekonominėse organizacijose, dėl kurios buvo dubliuojamos pastangos ir eikvojami ištekliai, taip pat netinkamos Komisijos delegacijų paramos ir koordinavimo, kurios priežastis iš esmės yra išteklių trūkumas;

               29.

               taigi ragina Komisiją stiprinti Rytų ir Vakarų Afrikos regioninių ekonominių organizacijų ir jų institucijų gebėjimų ugdymą, įskaitant paramą nacionaliniams parlamentams ir vietos pilietinei visuomenei, ir gerbiant šalių partnerių vadovavimą procesui skatinti regioninių blokų konvergenciją siekiant ilgainiui panaikinti iš dalies sutampančią narystę;

               30.

               ragina Komisiją ir Europos išorės veiksmų tarnybą skirti daugiau išteklių, kad būtų sudarytos sąlygos Sąjungos delegacijoms veiksmingiau valdyti regioninės integracijos procesus ir būtų užtikrintas geresnis regioninių ir nacionalinių programų koordinavimas ir didesnis nuoseklumas;

               31.

               primygtinai tvirtina, jog Sąjunga neturėtų daryti spaudimo Afrikos valstybėms, kad jos greičiau pasirašytų ekonominės partnerystės susitarimus arba į juos įtrauktų daugiau klausimų negu jos pageidauja, ir kad sudarydama ekonominės partnerystės susitarimus su konkrečiomis šalimis Sąjunga turėtų stengtis nepakenkti egzistuojančioms regioninėms grupėms;

               32.

               reikalauja, kad mažesnėms valstybėms, visų pirma mažiausiai išsivysčiusioms šalims, skiriamos lėšos būtų dažniau naudojamos tvariam ekonomikos vystymui, pvz., taikant gerovės kūrimo priemones, siekiant sumažinti šių šalių priklausomybę nuo regiono ekonominių milžinių, pvz., Nigerijos Vakarų Afrikoje; ragina Komisiją toliau finansuoti regionines programas, kitaip vadinamas AKR vidaus programomis, kurios apima kelias ar visas tam tikro regiono šalis;

      Sukauptų palūkanų panaudojimas

               33.

               nesutinka su tuo, kad EPF iždo sąskaitose sukauptos palūkanos (įskaitant perkėlimus iš 2001–2007 m. laikotarpio), kurios turėtų sudaryti 34 000 000 EUR, būtų naudojamos personalo išlaidoms padengti, o mano kad šias lėšas reikėtų naudoti tik projektų ir programų išlaidoms padengti; prašo Komisijos paaiškinti, kokia politika buvo taikoma praeityje, ir, jei reikia, nedelsiant pateikti pasiūlymus dėl dalinio galiojančio reglamento pakeitimo, kad jis atitiktų šį principą;

      Biudžetinė parama

               34.

               atkreipia dėmesį į tai, kad atliekant parlamentinį biudžetinės paramos vertinimą reikėtų nagrinėti ne tik pavojus, bet ir naudą, taip pat svarstyti alternatyvios pagalbos teikimo riziką ir naudą; prašo Komisijos pateikti informaciją apie atvejus, kai ES su biudžetine parama susiję nustatyti tikslai buvo įvykdyti, ir nurodyti, kuriose paramą gaunančiose šalyse susidurta su specifinėmis problemomis;

               35.

               žino, kad biudžetinė parama gali būti prieštaringa vystymosi priemonė, pagal kurią gaunama nauda dėl mažų operacijų sąnaudų, didesnės atsakomybės ir glaudesnio partnerių ir paramos teikėjų dialogo, tačiau kartu esama rizikos, kad lėšos gali būti išeikvojamos ir naudojamos nepageidautinu būdu, jei paramą gaunančių šalių viešasis finansų valdymas nėra nepakankamai skaidrus, atsakingas ir veiksmingas; pabrėžia, kad biudžetinė parama nėra kiekvienu atveju tinkama reakcija ir šios paramos nereikėtų laikyti vieninteliu pasirinkimu;

               36.

               primena, kad pagal Europos Parlamento ir Tarybos reglamento (EB) Nr. 1905/2006 (21) 25 straipsnio 1 dalies b punktą finansinė parama gali būti teikiama, jei šalių partnerių viešųjų išlaidų valdymas yra pakankamai skaidrus, patikimas ir veiksmingas; atsižvelgdamas į tai yra susirūpinęs dėl neveiksmingų ir neefektyvių viešųjų išlaidų rizikos, kurios priežastis yra Komisijos taikoma tinkamumo kriterijų „dinaminė“ interpretacija; ragina Komisiją toliau stengtis tinkamai pagrįsti savo sprendimus dėl biudžetinės paramos tinkamumo ir užtikrinti, kad visuose finansavimo susitarimuose būtų pateikti tikslūs ir aiškūs argumentai, kuriais remiantis būtų galima įvertinti atitiktį mokėjimo sąlygoms;

               37.

               apgailestauja dėl didelio skaičiaus klaidų atliekant biudžetinės paramos mokėjimus (35 %); pakartoja raginimą taikyti skaidresnius ir objektyvesnius tinkamumo gauti paramą iš biudžeto kriterijus ir pritaria Audito Rūmų rekomendacijai, kad Komisija turėtų aiškiai apibrėžti rodiklius, tikslus, skaičiavimo metodus ir tikrinimo šaltinius (22); ragina Komisiją dažniau atlikti auditus ir stiprinti priežiūros ir kontrolės sistemas, stebėti ir pranešti, kaip laikomasi minėtų kriterijų atsižvelgiant į Reglamento (EB) Nr. 1905/2006 25 straipsnio 1 dalies b punkto nuostatas;

               38.

               džiaugiasi, kad paskelbta Žalioji knyga dėl ES paramos trečiųjų šalių biudžetams ateities (COM(2010) 586), tačiau nepritaria tam, kad, nepaisydama ankstesnių Parlamento raginimų, Komisija neparengė metinės ataskaitos apie paramos biudžetams panaudojimą, kurioje būtų pateikta naudinga, išsami, patikima, analitinė ir vertinimo informacija apie planuotą ir išmokėtą paramą biudžetams, lauktų rezultatų, nustatytų pagal paramos teikėjų tikslus ir valstybių strategijas, pasiekimą, papildomų sąlygų buvimą ir kokybę, dialogo veiksmingumą, donorų veiksmų derinimo būklę, vykusį papildomą pajėgumo didinimą ir šio pajėgumo didinimo poveikį, pasiektą valstybių sistemų, atskaitomybės institucijų, viešųjų finansų valdymo institucijų, stebėsenos ir vertinimo institucijų pagerinimą, neteisėtų išlaidų sumą ir lygį, taip pat pažeidimų (sistemingų ir nesistemingų), kuriuos nustatė kontrolė ir auditas, tipų analizę ir taisomuosius veiksmus, kurių buvo imtasi;

               39.

               primena, kad atsižvelgiant į biudžetinę paramą Parlamento vaidmuo – reikalauti, kad Komisija būtų atskaitinga už lėšų panaudojimo rezultatus, taip pat mano, kad biudžeto parama yra pagalbos priemonė, kurią naudojant reikia keisti požiūrį į parlamentinę priežiūrą ir tik nuo skiriamų lėšų kontrolės pereiti ir prie rezultatų atsižvelgiant į rodiklius kontrolės, tokiu būdu užtikrinant, kad paramai skiriamos lėšos duotų naudos paramą gaunančių šalių gyventojams;

               40.

               mano, kad Komisijai atliekant biudžetinės paramos gairių peržiūrą ypatingas dėmesys turėtų būti skiriamas priežiūros ir kontrolės sistemoms; tikisi, kad Komisija stiprins stebėseną ir metines tinkamumo reikalavimų laikymosi ataskaitas; primena, kad gebėjimų stiprinimo projektams, susijusiems su biudžeto paramos veikla, taikoma ta pati priežiūros ir kontrolės sistema, įskaitant auditą, kaip ir bet kuriam kitam projektui;

               41.

               primena, kad vykdant dešimtąjį EPF padaugėjo su biudžetine parama ir struktūriniu koregavimu susijusių visuminio finansavimo sprendimų, palyginti su aštuntuoju ir devintuoju EPF; išreiškia susirūpinimą dėl šio pokyčio;

               42.

               primena, kad Audito Rūmai savo metinėje ataskaitoje dėl EPF ir 2009 finansinių metų nurodo, kad su biudžetine parama susijusiems mokėjimams įtaką darė itin dažnos kiekybiškai neįvertinamos klaidos, ir pažymi, kad „pagrindinis paaiškinimas buvo tas, kad delegacijų viešųjų finansų valdymo vertinimo ataskaitose nebuvo paaiškinti kriterijai, pagal kuriuos turėjo būti vertinama pažanga […], padaryta pažanga ir priežastys, kodėl reformos programa negalėjo būti įgyvendinta, atsižvelgiant į Vyriausybės-paramos gavėjos planą“ (23); primygtinai reikalauja, kad nuo šiol Komisija dar griežčiau vertintų savo biudžetinės paramos mokėjimus ir sugriežtintų išmokų procedūras;

               43.

               ragina Komisiją užtikrinti, kad delegacijų viešųjų finansų valdymo vertinimo ataskaitose struktūruotu ir formalizuotu būdu būtų pateikta viešųjų finansų valdymo pažanga, aiškiai nustatant kriterijus, pagal kuriuos ji turėjo būti vertinama, pasiekta pažanga, ir priežastys, dėl kurių reformos programa galėjo nebūti įgyvendinta pagal planą;

               44.

               ragina Komisiją imtis visų reikiamų priemonių siekiant kovoti su korupcija paramą gaunančiose šalyse, palaikant glaudų dialogą korupcijos klausimais su šalių partnerių Vyriausybėmis, ir laikantis iniciatyvaus požiūrio užtikrinti, kad būtų taikomos atitinkamos sistemos ir skiriamos sankcijos, kai reikia; mano, kad reikėtų persvarstyti lėšų skyrimo klausimą, jei minėtasis bendradarbiavimas nevykdomas ir nėra jokių garantijų, kad bus užtikrintas elementarus kovos su korupcija sistemų veiksmingumas;

               45.

               pakartoja savo nuomonę, kad siekiant tikros atsakomybės už procesą būtina, kad jame dalyvautų šalių partnerių nacionaliniai parlamentai, pilietinė visuomenė ir vietos valdžios institucijos, taip pat pakartoja raginimą Komisijai dėti visas pastangas siekiant gerinti dialogą su šiomis institucijomis visais skirtingais programavimo proceso etapais;

               46.

               primygtinai ragina Komisiją padėti šalims partnerėms stiprinti parlamentinę kontrolę ir audito gebėjimus ir įtraukti parlamentus, taip pat ir vietos pilietinės visuomenės partnerius į nacionalinių vystymosi strategijų rengimo procesą;

               47.

               ragina atsakingus Parlamento komitetus nustatyti tiesioginius ryšius su paramą gaunančių AKR šalių parlamentų komitetais partneriais siekiant paskatinti ir paremti jų vaidmenį, atliekamą užtikrinant paramos veiksmingumą parlamentinės kontrolės būdu;

               48.

               primygtinai ragina Komisiją užtikrinti, kad apie Sąjungos finansuojamą veiklą užsienyje būtų plačiau žinoma;

      Paramą gaunančių šalių viešas pareiškimas

               49.

               pakartoja savo nuomonę, kad pagalba vystymuisi apskritai ir ypač biudžetinė parama turėtų būti siejamos su paramą gaunančių šalių Vyriausybių rengiamais ir jų finansų ministrų pasirašomais ex ante viešais pareiškimais dėl konkrečių klausimų, kurie daro įtaką paramą gaunančios šalies valdymui ir jos atskaitomybės struktūrai;

      Žmogiškieji ištekliai

               50.

               yra labai susirūpinęs dėl to, kad manoma, jog laisvų darbo vietų skaičius trečiųjų šalių delegacijose kelia didelę riziką (24), ir kad riboti ištekliai, darbuotojų trūkumas ir didelė darbuotojų kaita trukdo Komisijai veiksmingai panaudoti EPF lėšas, ypač susijusias su projektų valdymu, mokymu, stebėsena ir patikimais bei laiku atliekamais auditais; taigi tikisi, kad Europos išorės veiksmų tarnyba visų pirma aprūpins visas delegacijas tinkamu skaičiumi kvalifikuotų darbuotojų, ypač vystymosi srities ekspertų;

         EuropeAid

               51.

               apgailestauja, kad nors Audito Rūmai mano, jog leidimus duodančių pareigūnų agentūros „EuropeAid“ centrinėse tarnybose atliktos ex ante patikros yra veiksmingos, Audito Rūmai pateikė išvadą, kad agentūros „EuropeAid“ priežiūros ir kontrolės sistemos yra tik iš dalies veiksmingos užtikrinant mokėjimų tvarkingumą;

               52.

               primena Komisijai, kad:

                           —

                           atsižvelgdama į savo bendros kontrolės strategijos planuojamą peržiūrą, agentūra „EuropeAid“ turėtų nustatyti pagrindinį rodiklį, skirtą numatomam likusių klaidų finansinio poveikio įvertinimui, po to, kai buvo atliktos visos patikros,

                           —

                           atsižvelgdama į šią savo peržiūrą, agentūra „EuropeAid“ turėtų įvertinti įvairių kontrolės priemonių, visų pirma operacijų ex post kontrolės sistemos, ekonominę naudą, taip pat ištirti reprezentatyvios statistinės baigtų projektų imties metinio audito atitiktį ir įgyvendinamumą,

                           —

                           dėl biudžetinės paramos agentūra „EuropeAid“ turėtų užtikrinti, kad būtų aiškiai apibūdintos konkrečios mokėjimų sąlygos ir kad delegacijų viešųjų finansų valdymo vertinimo ataskaitose struktūruotu ir formalizuotu būdu būtų pateikta viešųjų finansų valdymo pažanga;

      Investicinė priemonė

               53.

               labai džiaugiasi, kad per 2009 finansinių metų biudžeto įvykdymo patvirtinimo procedūrą EIB pirmą kartą pateikė Parlamento biudžeto kontrolės komitetui savo ataskaitą apie Investicinės priemonės įgyvendinimą, taip pat pateikė išsamius atsakymus į šio komiteto narių rašytinius ir žodinius klausimus; prašo, kad EIB keleriems ateinantiems metams sudarytų pagrindų susitarimą su Parlamento komitetu, atsakingu už biudžeto įvykdymo patvirtinimo procedūrą, įskaitant informaciją, kurią turi teikti EIB;

               54.

               tikisi, kad EIB patvirtins, jog EIB finansuojami projektai nedubliuoja Komisijos finansuojamų projektų, ir mano, kad būtina, kaip minėjo EIB Operacijų ne Europos Sąjungos teritorijoje direktorato generalinė direktorė 2011 m. sausio 25 d. Biudžeto kontrolės komitete, gerokai sustiprinti Komisijos ir EIB veiklos tarpusavio koordinavimą; kelia klausimą dėl EIB personalo skyrimo į Sąjungos delegacijas poreikio; tikisi iki 2011 m. rugsėjo mėn. pabaigos gauti abiejų institucijų bendrą ataskaitą apie jų bendradarbiavimo stiprinimą ir apie procedūras, dėl kurių susitarta, įskaitant galimo poreikio skirti EIB darbuotojus į delegacijas analizę;

               55.

               ragina EIB kruopščiai taikyti reikiamą uolumą tikrinant, ar vyko tinkamos viešosios konsultacijos vietos mastu dėl su plėtra susijusių projektų, kuriems taikoma ES garantija, aspektų prieš patvirtinant projektus, įskaitant finansinių tarpininkų veiklą naudojant EIB suteiktą paskolą šiems projektų aspektams; mano, kad teikdamas paskolas besivystančioms šalims EIB turėtų tai daryti griežtai tinkamai laikydamasis standartizuotų procedūrų, atsižvelgdamas į pažangiausią tarptautinę patirtį, susijusią su kova su pinigų plovimu ir terorizmo finansavimu;

               56.

               pakartoja raginimą EIB ataskaitose daugiau dėmesio skirti rezultatams ir pateikti išsamią, konkrečią ir objektyvią informaciją apie pasiektus rezultatus, nusistatytus ir pasiektus tikslus ir galimų nukrypimų priežastis, taip pat atliktus įvertinimus ir vertinimo rezultatų santrauką;

               57.

               džiaugiasi, kad EIB dabar atrodo labiau įsipareigojęs ataskaitose daugiau dėmesio skirti rezultatams ir kad 2010 m. metinėje ataskaitoje apie Investicinę priemonę, kuri šiuo metu baigiama rengti, bus skiriama daugiau dėmesio rezultatams, palyginti su 2009 m. ataskaita; laiko svarbiu žingsniu į priekį tai, kad EIB šiuo metu rengia plėtros rezultatų rodiklius, kurie turėtų būti parengti ir pritaikyti antram 2011 m. pusmečiui;

               58.

               tikisi, kad kita EIB metinė ataskaita bus mažiau teorinė ir daugiau praktinė, ypač kai bus teikiama informacija apie įvairių programų ir veiksmų, finansuotų pagal Investicinę priemonę, pasiektus rezultatus;

               59.

               prašo EIB pateikti papildomos informacijos apie vadinamąjį juodąjį sukčiautojų sąrašą, laikantis visų reikalavimų dėl konfidencialumo, taikomo šiais klausimais; džiaugiasi pareikštu EIB noru įsteigti kovos su sukčiavimu skyrių ir tikisi, kad bus reguliariai informuojamas apie šio skyriaus organizavimo eigą;

               60.

               stebisi dėl EIB pareiškimo, kuriame jis teigia, kad faktiškai nėra sukčiavimo praktikos įgyvendinant EIB Investicinės priemonės programas;

               61.

               mano, kad būtina atlikti bendrą auditą visiems projektams besivystančiose šalyse, kuriuos finansuoja EIB, ir šis auditas turėtų neapsiriboti dideliais projektais, bet taip pat jį atliekant reikėtų patikrinti visus asignavimus ir garantijas, kuriuos EIB turi nurašyti;

               62.

               ragina Komisiją atidžiai stebėti, kaip įgyvendinama Investicinė priemonė siekiant užtikrinti, kad bus pasiekti jos, kaip vystymuisi skirtos priemonės, tikslai, ir nuolat informuoti Parlamento biudžeto kontrolės komitetą apie padarytas išvadas.

      (1)  OL C 303, 2010 11 9, p. 243.

      (2)  OL C 303, 2010 11 9, p. 253.

      (3)  OL L 317, 2000 12 15, p. 3.

      (4)  OL L 287, 2005 10 28, p. 4.

      (5)  OL L 314, 2001 11 30, p. 1 ir OL L 324, 2001 12 7, p. 1.

      (6)  OL L 109, 2007 4 26, p. 33.

      (7)  OL L 156, 1998 5 29, p. 108.

      (8)  OL L 317, 2000 12 15, p. 355.

      (9)  OL L 252, 2010 9 25, p. 39.

      (10)  OL L 191, 1998 7 7, p. 53.

      (11)  OL L 83, 2003 4 1, p. 1.

      (12)  OL L 78, 2008 3 19, p. 1.

      (13)  Komisijos deklaracija dėl Vystomojo bendradarbiavimo priemonės 5 straipsnio, pridėta prie 2006 m. spalio 24 d. Komisijos komunikato Europos Parlamentui (COM(2006) 628).

      (14)  Audito Rūmų metinės 2009 m. ataskaitos dėl EPF IX dalis.

      (15)  Audito Rūmų metinės 2009 m. ataskaitos dėl EPF 30 punktas.

      (16)  Audito Rūmų metinės 2009 m. ataskaitos dėl EPF 5 punktas.

      (17)  Audito Rūmų metinės 2009 m. ataskaitos dėl EPF 3 punktas.

      (18)  Žr. specialiosios ataskaitos Nr. 2/2005 dėl EPF biudžetinės paramos AKR šalims 28 ir 29 dalis (OL C 249, 2005 10 7, p. 1).

      (19)  Audito Rūmų metinės 2009 m. ataskaitos dėl EPF 54 punktas.

      (20)  OL L 252, 2010 9 25, p. 109.

      (21)  2006 m. gruodžio 18 d. Europos Parlamento ir Tarybos reglamentas (EB) Nr. 1905/2006, nustatantis vystomojo bendradarbiavimo finansinę priemonę (OL L 378, 2006 12 27, p. 41).

      (22)  Audito Rūmų metinės 2009 m. ataskaitos dėl EPF 55 punktas.

      (23)  Audito Rūmų metinės 2009 m. ataskaitos apie EPF 25 punktas.

      (24)  Audito Rūmų metinės 2009 m. ataskaitos apie EPF 40 punktas.


title: 2007/637/EB: 2007 m. rugsėjo 26 d. Tarybos sprendimas dėl Ispanijai atstovaujančių Regionų komiteto keturių narių ir septynių pakaitinių narių skyrimo

text:
4.10.2007

               LT

               Europos Sąjungos oficialusis leidinys

               L 258/29

      TARYBOS SPRENDIMAS

   2007 m. rugsėjo 26 d.
   dėl Ispanijai atstovaujančių Regionų komiteto keturių narių ir septynių pakaitinių narių skyrimo
   (2007/637/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 263 straipsnį,
   atsižvelgdama į Ispanijos Vyriausybės pasiūlymą,
   kadangi:

               (1)

               2006 m. sausio 24 d. Taryba priėmė Sprendimą 2006/116/EB (1) dėl Regionų komiteto narių ir pakaitinių narių skyrimo laikotarpiui nuo 2006 m. sausio 26 d. iki 2010 m. sausio 25 d.

               (2)

               Pasibaigus J. MATAS PALOU, A. MARTÍN MENIS, M. A. REVILLA ROIZ ir J. C. RODRÍGUEZ IBARRA įgaliojimų terminui tapo laisvos keturios Regionų komiteto narių vietos. Pasibaigus D. GOROSTIAGA SÁIZ, I. SÁNCHEZ AMOR, T. VILLANUEVA RODRÍGUEZ, G. AMOR PÉREZ, D. DÍAZ ALVAREZ, M. JAÉN PALACIOS ir L. de ESTEBAN MARTÍN įgaliojimų terminui tapo laisvos septynios Regionų komiteto pakaitinių narių vietos,

         NUSPRENDĖ:
   1 straipsnis
   Likusiam kadencijos laikui iki 2010 m. sausio 25 d. skiriami Regionų komiteto:

               a)

               nariais:

                           Francesc ANTICH i OLIVER, Presidente del Gobierno de la Comunidad Autónoma de las Islas Baleares,

                           Paulino RIVERO BAUTES, Presidente de la Comunidad Autónoma de Canarias,

                           Guillermo FERNÁNDEZ VARA, Presidente de la Junta de Extremadura,

                           Mme Dolores GOROSTIAGA SÁIZ, Vicepresidenta del Gobierno de Cantabria y Consejera de Empleo y Bienestar Social (įgaliojimų pakeitimas)

                     ir

               b)

               pakaitiniais nariais:

                           Vicente RAMBLA MOMPLET, Vicepresidente Primero y Consejero de Presidencia, Comunidad Valenciana,

                           Jaime RABANAL GARCÍA, Consejero de Economía y Asuntos Europeos, Comunidad Autónoma del Principado de Asturias,

                           Gabriel AMER AMER, Delegado del Gobierno de las Islas Baleares en Bruselas, Comunidad Autónoma de las Islas Baleares,

                           José Félix GARCÍA CALLEJA, Director General Asuntos Europeos y Cooperación al Desarrollo, Comunidad Autónoma de Cantabria,

                           María de DIEGO DURANTEZ, Directora General Relaciones Institucionales y Acción Exterior, Comunidad Autónoma de Castilla y León,

                           Lucía MARTÍN DOMÍNGUEZ, Directora General de Acción Exterior, Comunidad Autónoma de Extremadura,

                           Antonio GONZÁLEZ TEROL, Director General de Asuntos Europeos, Comunidad Autónoma de Madrid.

         2 straipsnis
   Šis sprendimas įsigalioja jo priėmimo dieną.

      Priimta Briuselyje, 2007 m. rugsėjo 26 d.

            Tarybos vardu

            Pirmininkas

         J. SILVA

      (1)  OL L 56, 2006 2 25, p. 75.


title: 2012/622/ES: 2012 m. gegužės 10 d. Europos Parlamento sprendimas dėl Europos vaistų agentūros 2010 finansinių metų biudžeto įvykdymo patvirtinimo

text:
17.10.2012

               LT

               Europos Sąjungos oficialusis leidinys

               L 286/377

         EUROPOS PARLAMENTO SPRENDIMAS
   2012 m. gegužės 10 d.
   dėl Europos vaistų agentūros 2010 finansinių metų biudžeto įvykdymo patvirtinimo
   (2012/622/ES)
   EUROPOS PARLAMENTAS,

               —

               atsižvelgdamas į Europos vaistų agentūros 2010 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos vaistų agentūros 2010 finansinių metų galutinių metinių ataskaitų kartu su Agentūros atsakymais (1),

               —

               atsižvelgdamas į 2012 m. vasario 21 d. Tarybos rekomendaciją (06083/2012 – C7-0051/2012),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į Europos Parlamento ir Tarybos reglamentą (EB) Nr. 726/2004 (3), įsteigiantį Europos vaistų agentūrą, ypač į jo 68 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą ir į Aplinkos, visuomenės sveikatos ir maisto saugos komiteto nuomonę (A7-0107/2012),

               1.

               atideda savo sprendimo, kuriuo Europos vaistų agentūros vykdomajam direktoriui patvirtinama, kad Agentūros 2010 finansinių metų biudžetas įvykdytas, priėmimą;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos vaistų agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 366, 2011 12 15, p. 27.

      (2)  OL L 248, 2002 9 16, p. 1.

      (3)  OL L 136, 2004 4 30, p. 1.

      (4)  OL L 357, 2002 12 31, p. 72.
   PRIEDAS

      PASTARAISIAIS METAIS EUROPOS PARLAMENTO PATEIKTOS REKOMENDACIJOS

               Europos vaistų agentūra

               2006 m.

               2007 m.

               2008 m.

               2009 m.

               Veikla

               Nepateikta

                           —

                           Nebuvo griežtai laikomasi patikimo finansų valdymo principo: tinkamai neparengtas Agentūros lėšų planas,

                           —

                           Agentūra savo veiklą vykdo dviejose vietose, todėl esama papildomų išlaidų (tiesioginės išlaidos: 450 000 EUR).

                           —

                           Geri rezultatai pradėjus taikyti sudėtingą biudžeto sudarymo pagal veiklos sritis modelį ir naudotojų poreikių patenkinimo stebėseną,

                           —

                           ragina Agentūrą iš naujo įvertinti savo tarpininkavimo politiką atsižvelgiant į per metus patirtą finansinę riziką,

                           —

                           Agentūra savo veiklą vykdo dviejose vietose, todėl esama papildomų išlaidų.

                           —

                           Nepriimtina, kad Agentūra veiksmingai neįgyvendina atitinkamų interesų konfliktų valdymo taisyklių,

                           —

                           2009 m. vis dar neįgyvendinta 12 labai svarbių ir viena esminė rekomendacija, pateiktos keliose ankstesnėse metinėse VAT vidaus audito ataskaitose. Nepriimtina, kad Agentūra nesilaiko elgesio kodekso, ragina Agentūrą patvirtinti dokumentais ir įvertinti savo kontrolę, taip pat dokumentais patvirtinti atitinkamus lėšų skyrimo sprendimus, kurie privalo būti skelbiami Agentūros interneto svetainėje,
                           primygtinai ragina Agentūrą biudžeto įvykdymą tvirtinančiai institucijai pranešti apie ekspertų nepriklausomumo užtikrinimo priemones, kurių ji ėmėsi nuo savo įsteigimo,

                           —

                           prašo Agentūros užbaigti Europos ekspertų duomenų bazės kūrimą ir reguliariai ją atnaujinti, kaip numatyta Reglamente (EB) Nr. 726/2004.

               Asignavimų perkėlimas

               Nevisiškai laikomasi biudžeto metinio periodiškumo principo: įsipareigojimų asignavimų panaudojimo lygis buvo mažesnis nei 60 %, daugiau kaip 40 % įsipareigojimų asignavimų perkelta į 2007 finansinius metus.

               Agentūra turėjo veiklos programavimo, biudžeto sudarymo ir įgyvendinimo sunkumų: perkelta 32 000 000 EUR ir panaikinta 4 000 000 EUR asignavimų; ragina Agentūrą laikytis biudžeto metinio periodiškumo principo.

               Ragina Agentūrą laikytis biudžeto metinio periodiškumo principo: perkelti biudžeto asignavimai ir panaikinti asignavimai sudarė atitinkamai 36 000 000 EUR (19,7 % biudžeto) ir 9 700 000 EUR (5,3 % biudžeto).

               Audito Rūmai nurodė, kad perkelta 19 500 000 EUR (38 % Agentūros įsipareigojimų), 14 800 000 EUR iš šios sumos sudarė asignavimai veiklai, kuri nebuvo įgyvendinta iki metų pabaigos, taip pat nurodė vėlavimus, susijusius su veiklos, finansuojamos pagal II antraštinę dalį, įgyvendinimu. Agentūra nesilaiko biudžeto metinio periodiškumo principo.

               Viešųjų pirkimų procedūros

               Nepateikta

                           —

                           Skaidrumo problemos atrankos kriterijų, kainų kriterijų vertinimo metodų ir bendrų viešųjų pirkimų procedūrų srityse,

                           —

                           primena apie viešųjų pirkimų valdymo gerinimą.

               Ragina Agentūrą pagerinti savo viešųjų pirkimų procedūrų kokybę siekiant pašalinti nustatytus trūkumus, pvz., susijusius su kainų kriterijų vertinimo metodų taikymu ir su būtinybe pagrįsti procedūros pasirinkimą.

                           —

                           Nerimauja dėl Audito Rūmų išvadų, kad nustatyta viešųjų pirkimų procedūrų, kurios sudaro didelę bendro 2009 finansinių metų Agentūros biudžeto dalį, klaidų. Trūkumai susiję su įvertinimo kriterijais, pvz., kainomis ir procedūrų pasirinkimu,

                           —

                           ragina Agentūrą pagerinti savo viešųjų pirkimų procedūrų kokybę, kad būtų pašalinti Audito Rūmų nustatyti trūkumai,

                           —

                           ragina Agentūrą parengti daugiametį viešųjų pirkimų planą,

                           —

                           ragina Agentūrą užtikrinti, kad viešųjų pirkimų procedūros rezultatai būtų patikrinami prieš sudarant sutartis.

               Pajamos iš mokesčių

               Agentūra nesugebėjo išsamiai išnagrinėti valstybių narių pranešėjų išlaidų tam, kad galėtų užtikrinti objektyvų ir dokumentais pagrįstą pagrindą, pagal kurį būtų patikslinti mokėjimai ir, atitinkamai, klientams taikomi mokesčiai: esant tokiai padėčiai, buvo pažeistas Mokesčių reglamentas.

               Skaidrumo klausimai, susiję su valstybių narių pranešėjams grąžinama suma.

               Ragina Komisiją įvertinti Agentūrai būdingą labai aukštą (41 887 000 EUR) grynųjų pinigų lygį.

               Ragina Agentūrą užtikrinti geresnį savo finansinių ir mokslinių paslaugų koordinavimą siekiant sumažinti nepriimtinai ilgą trukmę, susijusią su vykdomaisiais raštais sumoms išieškoti.

               Vidaus auditas

               Nepateikta

               Nepateikta

               Ragina Agentūrą įgyvendinti Komisijos vidaus audito tarnybos audito ataskaitoje pateiktą esminę rekomendaciją, susijusią su ekspertų interesų konfliktais, ir aštuonias labai svarbias rekomendacijas dėl Agentūros darbuotojų interesų konfliktų pagrindimo dokumentais, duomenų bazių, skirtų administracinėms vertinimo procedūroms paremti, ir gairių dėl duomenų išsaugojimo ir tokių gairių visiško įgyvendinimo parengimo.

                           Nepriimtina, kad vykdomojo direktoriaus patikinimo pareiškime neminimos jokios išlygos, ir tai neatitinka Agentūros elgesio kodekse nustatyto įsipareigojimo, kurį Agentūra priėmė atsižvelgdama į Vidaus audito tarnybos ir Audito Rūmų patikinimo pareiškimus,

                           prašo Agentūros ne vėliau kaip 2011 m. birželio 30 d. biudžeto įvykdymą tvirtinančiai institucijai pateikti VAT ataskaitas nuo 2007 m.,

                           primygtinai ragina Agentūrą skubiai įgyvendinti VAT rekomendacijas, pateikti biudžeto įvykdymą tvirtinančiai institucijai apžvalgą, kurioje būtų nurodyta, kokių priemonių ji ėmėsi ir kokios priemonės jau įgyvendintos.

          ---documentbreak---

               17.10.2012

               LT

               Europos Sąjungos oficialusis leidinys

               L 286/378

         EUROPOS PARLAMENTO REZOLIUCIJA
   2012 m. gegužės 10 d.
   su pastabomis, sudarančiomis neatskiriamą sprendimo dėl Europos vaistų agentūros 2010 finansinių metų biudžeto įvykdymo patvirtinimo dalį
   EUROPOS PARLAMENTAS,

               —

               atsižvelgdamas į Europos vaistų agentūros 2010 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos vaistų agentūros 2010 finansinių metų galutinių metinių ataskaitų kartu su Agentūros atsakymais (1),

               —

               atsižvelgdamas į 2012 m. vasario 21 d. Tarybos rekomendaciją (06083/2012 – C7–0051/2012),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į Europos Parlamento ir Tarybos reglamentą (EB) Nr. 726/2004 (3), įsteigiantį Europos vaistų agentūrą, ypač į jo 68 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą ir į Aplinkos, visuomenės sveikatos ir maisto saugos komiteto nuomonę (A7–0107/2012),

               A.

               kadangi Audito Rūmai savo ataskaitoje apie Europos vaistų agentūros 2009 finansinių metų metines finansines ataskaitas pateikė savo nuomonę dėl pagal finansines ataskaitas vykdytų operacijų teisėtumo ir tvarkingumo su išlyga;

               B.

               kadangi Europos Parlamentas 2011 m. gegužės 10 d. nusprendė atidėti sprendimo, kuriuo Europos vaistų agentūros vykdomajam direktoriui patvirtinama, kad Agentūra įvykdė 2009 finansinių metų biudžetą, priėmimą (5), tačiau biudžeto įvykdymą patvirtino savo 2011 m. spalio 25 d. sprendimu (6);

               C.

               kadangi Parlamentas 2011 m. spalio 25 d. priėmė sprendimą Europos vaistų agentūros vykdomajam direktoriui patvirtinti, kad Agentūros 2009 finansinių metų biudžetas įvykdytas, ir kadangi prie biudžeto įvykdymo patvirtinimo pridėtoje rezoliucijoje, be kita ko:

                           —

                           pabrėžė, kad biudžeto įvykdymą tvirtinanti institucija per kitas biudžeto įvykdymo patvirtinimo procedūras turėtų ir toliau atidžiai stebėti, kaip įgyvendinamos priemonės, kurių imtasi siekiant spręsti Audito Rūmų ir Vidaus audito tarnybos (VAT) ataskaitose nurodytus didelius Agentūros veiklos trūkumus,

                           —

                           ragino Agentūrą biudžeto įvykdymą tvirtinančią instituciją informuoti apie veiksmus, kurių imtasi sprendžiant klausimus, susijusius su veiksmingu Agentūros elgesio kodekso laikymusi siekiant valdyti interesų konfliktus,

                           —

                           primygtinai ragino, bet taip pat įspėjo Agentūrą, kad visi atitinkamose audito ataskaitose, įskaitant 2010 m. ataskaitą, nurodyti veiksmai turėtų būti visapusiškai įgyvendinti prieš pradedant vykdyti kitą biudžeto įvykdymo patvirtinimo procedūrą;

               D.

               kadangi Audito Rūmai pranešė, kad jiems pateiktas pagrįstas patikinimas, jog 2010 finansinių metų metinės ataskaitos yra patikimos ir pagal jas atliktos finansinės operacijos yra teisėtos ir tvarkingos;

               E.

               kadangi Agentūros 2010 m. biudžetas buvo 208 400 000 EUR, t. y. 7,2 % didesnis nei 2009 finansiniais metais;

               F.

               kadangi pirminis Sąjungos įnašas į Agentūros 2010 m. biudžetą sudarė 28 279 600 EUR, palyginti su 36 390 000 EUR 2009 m. (7), ir kadangi bendras Sąjungos įnašas į Agentūros 2010 m. biudžetą sudarė 36 600 100 EUR;

      Tolesni veiksmai, susiję su 2009 finansinių metų biudžeto įvykdymo patvirtinimu

               1.

               tikisi, kad Agentūra informuos biudžeto įvykdymą tvirtinančią instituciją apie veiksmus, kurių ėmėsi dėl:

                           —

                           valdančiosios tarybos vykdomo veiksmų plano, kuriame numatytos konkrečios priemonės ir įgyvendinimo tvarkaraštis, skirtas ištaisyti nustatytiems viešųjų pirkimų procedūrų trūkumams, patvirtinimo proceso,

                           —

                           kruopštaus esamų procedūrų, susijusių su savo darbuotojų ir ekspertų interesų konfliktų nustatymu ir valdymu, veiksmingo taikymo tikrinimo;

                     ragina Audito Rūmus pateikti pagrįstą patikinimą, jog Agentūra veiksmingai pašalino viešųjų pirkimų procedūrų trūkumus, taip pat ragina VAT patikinti biudžeto įvykdymą tvirtinančią instituciją, kad veiksmingai taikomos esamos procedūros, susijusios su Agentūros darbuotojų ir ekspertų interesų konfliktų valdymu;

               2.

               ragina Agentūrą ir VAT skubiai patvirtinti, ar visiškai įgyvendinti visi veiksmai, nurodyti audito ataskaitose, įskaitant 2010 m. ataskaitą, ir atitinkamai informuoti biudžeto įvykdymą tvirtinančią instituciją;

               3.

               atkreipia dėmesį į iš Agentūros gautą informaciją, kad 2011 m. gruodžio 15 d. valdančioji taryba patvirtino pasiūlymą, kad Agentūra 2012 m. birželio mėn. tarybos posėdyje pateiktų išsamias įgyvendinimo priemones, susijusias su:

                           —

                           patariamojo komiteto viešųjų pirkimų ir sutarčių klausimais naujos struktūros ir veiklos srities nustatymu,

                           —

                           daugiamečio viešųjų pirkimų plano įgyvendinimu,

                           —

                           atsakomybės už pirmiau minėtus aspektus nustatymu;

                     primygtinai reikalauja, kad Agentūros valdančioji taryba biudžeto įvykdymą tvirtinančiai institucijai veiksmų planą atsiųstų vėliausiai 2012 m. birželio 30 d.;

      Biudžeto ir finansų valdymas

               4.

               primena, kad pradinis Sąjungos įnašas į Agentūros 2010 m. biudžetą sudarė 26 335 100 EUR; vis dėlto pažymi, kad prie jo pridėta 10 265 000 EUR susigrąžinto perviršio suma, todėl bendras Sąjungos įnašas 2010 m. – 36 600 100 EUR;

               5.

               pabrėžia, kad galutiniame Europos Sąjungos 2010 finansinių metų bendrajame biudžete nurodytos dvi skirtingos Sąjungos finansinio įnašo į Agentūros biudžetą sumos, t. y. 28 279 600 EUR ir 26 335 100 EUR; todėl primygtinai reikalauja, kad Komisija informuotų biudžeto įvykdymą tvirtinančią instituciją, kiek tiksliai lėšų skirta Agentūrai;

               6.

               atkreipia dėmesį į tai, kad Agentūros biudžetas finansuojamas Sąjungos biudžeto lėšomis ir mokesčiais, kuriuos moka vaistų pramonės atstovai, kreipdamiesi dėl Sąjungos prekybos leidimo išdavimo arba pratęsimo; remdamasis 2010 m. metine veiklos ataskaita nustato, kad 73 % Agentūros įplaukų gauta iš klientų mokesčių ir kad, didėjant iš mokesčių gaunamoms įplaukoms, Sąjungos įnašo dalis pajamose sumažėjo nuo 23 % 2006 m. iki 14 % 2010 m.;

               7.

               nustato, remiantis metine veiklos ataskaita, kad 2010 m. į išimčių registrą įtraukta 17 išimčių;

               8.

               pažymi, kad Agentūros sistemoje, pagal kurią tvirtinamos kreditoriaus deklaracijos, susijusios su IT rangovais, esama trūkumų; atkreipia dėmesį į Agentūros teiginį, kad Audito Rūmų pastebėti trūkumai susiję su žmonių klaidomis ir ištaisyti, kad ji sustiprino savo sąskaitų faktūrų ex ante einamąją ir finansinę kontrolę ir kad trūkumų daugiau neaptikta; ragina Audito Rūmus tai patikrinti ir šiuo klausimu informuoti Parlamentą;

      Perkelti ir panaikinti asignavimai

               9.

               patvirtina, remiantis Agentūros biudžeto ir finansų valdymo ataskaita, kad į 2011 finansinius metus automatiškai perkelta 41 655 049,44 EUR, t. y. 20,90 % įsipareigotų asignavimų, ir kad prašyta atlikti vieną neautomatinį asignavimų perkėlimą į 2011 finansinius metus, kurio bendra suma – 3 500 000 EUR, t. y. 1,68 % galutinių asignavimų;

               10.

               yra susirūpinęs, jog Audito Rūmai savo ataskaitoje dar kartą nurodė, kad perkelta didelė 17 600 000 EUR suma II antraštinėje dalyje (Administracinės išlaidos); pabrėžia, kad ši padėtis parodo vėlavimus įgyvendinant veiklą, finansuojamą pagal Agentūros biudžeto II antraštinę dalį, ir kad Agentūra nesilaiko biudžeto metinio periodiškumo principo;

               11.

               susirūpinęs pažymi, jog Audito Rūmai taip pat pateikė pastabą, kad tik 36 % į 2011 m. perkeltų asignavimų atitinka 2010 m. sukauptus asignavimus, o likę 64 % perkeltų asignavimų nesusiję su 2010 finansiniais metais;

               12.

               pabrėžia, kad Audito Rūmai jau ankstesniais finansiniais metais nustatė didelį asignavimų perkėlimo lygį; be kita ko, pažymi, kad 2009 m. biudžete, kaip nustatė Audito Rūmai, perkelta 19 500 000 EUR (38 % Agentūros įsipareigojimų), o 2008 m. biudžete – 36 000 000 EUR (19,7 % 2008 m. biudžeto);

               13.

               nustato, remiantis Agentūros biudžeto ir finansų valdymo ataskaita, kad 2010 m. panaikinta 9 074 296,49 EUR asignavimų, palyginti su 7 693 276,58 EUR 2009 m.; atkreipia dėmesį į Agentūros atsakymą, kad tiek išlaidų asignavimų panaikinta dėl griežtos faktinių įplaukų kontrolės ir išlaidų sureguliavimo; primygtinai reikalauja, kad Agentūra imtųsi skubių veiksmų panaikintų asignavimų lygiui sumažinti ir priimtų veiksmų planą, kuriame nurodytų konkrečias priemones, apimančias tikslesnio iš mokesčių gaunamų pajamų apskaičiavimo ir laikotarpio, per kurį jos gaunamos, įvertinimo priemones, ir terminus šiai nuolatinei problemai iki 2012 m. birželio 30 d. išspręsti;

      Viešųjų pirkimų procedūros ir perkėlimai

               14.

               konstatuoja, remiantis metine veiklos ataskaita, kad 2010 m. Agentūra be 165 individualių sutarčių, sudarytų pagal pagrindų sutartį, papildomai sudarė 70 naujų viešųjų pirkimų sutarčių, kurių vertė viršija 25 000 EUR;

               15.

               pažymi, remiantis Agentūros biudžeto ir finansų valdymo ataskaita, kad 2010 m. pritarta 13 perkėlimų, kurių suma sudarė 13 714 500 EUR (15,29 % visų galutinių asignavimų); taip pat pažymi, kad 2009 m. Agentūra jau patvirtino 10 perkėlimų, kurių suma sudarė 9 609 000 EUR; ragina Agentūrą priimti veiksmų planą, kuriame numatytų konkrečias priemones ir terminus šiai nuolatinei problemai išspręsti;

      Atlyginimo už paslaugas sistema

               16.

               primygtinai reikalauja, kad Agentūra sukurtų atlyginimo už paslaugas, kurias teikia nacionalinės valstybių narių institucijos, sistemą, pagrįstą realiomis valstybių narių sąnaudomis; taip pat ragina Agentūrą nedelsiant informuoti biudžeto įvykdymą tvirtinančią instituciją, kai tokia sistema bus sukurta; šiuo klausimu pažymi, kad 2009 m. gruodžio 10 d. posėdyje valdančiajai tarybai jau buvo pristatyta nauja mokėjimų sistema, tačiau taryba šį pasiūlymą atmetė;

               17.

               remia visas Agentūros vykdomuoju ir administraciniu lygmenimis dedamas pastangas siekiant reformuoti atsiskaitymo už valstybių narių valdžios institucijų suteiktas paslaugas sistemą, kuri turi būti aiškiai pagrįsta realiosiomis sąnaudomis; ragina valdančiąją tarybą pažangiai spręsti šį klausimą;

               18.

               pažymi, kad atmesdama naują mokėjimų sistemą valdančioji taryba pripažįsta ir prisiima tiesioginę atsakomybę už labai svarbią riziką, susijusią su, pvz., teisinių reikalavimų nesilaikymu, galimu esamos atlyginimo sistemos finansiniu poveikiu ir reputacija; todėl neketina pritarti šiam abejonių keliančiam valdančiosios tarybos požiūriui ir ragina Agentūrą ne vėliau kaip 2012 m. birželio 30 d. šiuo klausimu priimti veiksmų planą ir apie tai informuoti biudžeto įvykdymą tvirtinančią instituciją;

      Žmogiškųjų išteklių valdymas

               19.

               primygtinai reikalauja, kad Agentūra gerintų darbuotojų įdarbinimo procesą ir užtikrintų tinkamą savo dokumentų tvarkymą; visų pirma ragina Agentūrą pagerinti sutartininkų įdarbinimo dokumentų tvarkymą, o skiriančiąją instituciją – patvirtinti atrankos komitetų pasiūlytus rezervo sąrašus;

               20.

               be to, pripažįsta, remiantis Audito Rūmų ataskaita, kad Agentūroje nebuvo pakankamai atskirtas pavaduojančių darbuotojų ir sutartininkų įdarbinimas; todėl ragina Agentūrą pavaduojančius darbuotojus įdarbinti tik trumpalaikiams poreikiams patenkinti ir užtikrinti skaidrų sutartininkų įdarbinimą;

      Interesų konfliktų valdymas

               21.

               primygtinai ragina Agentūrą centralizuotai koordinuoti ir kontroliuoti, kaip plėtojama bendra ekspertų vertinimo metodika, taikytina visoms kompetentingoms nacionalinėms valdžios institucijoms; pažymi, kad 2011 m. liepos 4 d. įsigaliojus Agentūros ir visų kompetentingų nacionalinių valdžios institucijų susitarimo memorandumui dėl ekspertų mokslinės kvalifikacijos kontrolės Agentūra vis dar įpareigota plėtoti ir koordinuoti bendrą ekspertų vertinimą ir ekspertų naudojimo metodiką;

               22.

               pabrėžia, kad Agentūra turi užbaigti susitarimo memorandumų dėl nepriklausomo mokslinio vertinimo pasirašymą, atitinkamai pakeisti vidaus procedūras ir atnaujinti ekspertų duomenų bazę; atkreipia dėmesį į Agentūros atsakymą, kad 2011 m. spalio mėn. pasirašyti susitarimo memorandumai dėl nepriklausomo mokslinio vertinimo ir atnaujinta duomenų bazė, kad į duomenų bazę būtų galima tiesiogiai įkelti elektroninę interesų deklaravimo formą; ragina Agentūrą ne vėliau kaip 2012 m. birželio 30 d. apie šių priemonių įgyvendinimo būklę informuoti biudžeto įvykdymą tvirtinančią instituciją; taip pat ragina VAT informuoti biudžeto įvykdymą tvirtinančią instituciją, kada Agentūroje bus veiksmingai įgyvendintos šios labai svarbios rekomendacijos;

               23.

               ragina Agentūrą informuoti biudžeto įvykdymą tvirtinančią instituciją apie tai, kaip ji užtikrina, kad būtų visiškai laikomasi ekspertų įtraukimo procedūrų, kol visos nacionalinės kompetentingos institucijos pasirašys susitarimo memorandumus;

               24.

               ragina Agentūrą atsiskaityti, kaip ji prisideda prie privačių organizacijų, pvz., Reglamentavimo srities specialistų organizacijos, rengiamų konferencijų organizavimo;

               25.

               atkreipia dėmesį į iš Agentūros gautą informaciją apie 2012 m. vasario 1 d. valdančiosios tarybos priimtą sprendimą „Sprendimas dėl Europos vaistų agentūros darbuotojų deklaruotų interesų taisyklių, susijusių su Tarnybos nuostatų 11a ir 13 straipsniais“ ir vykdomojo direktoriaus „Sprendimą dėl taisyklių, susijusių su komandiruotų nacionalinių ekspertų, kviestinių ekspertų, Europos vaistų agentūros praktikantų ir laikinai pareigas einančių darbuotojų deklaruotų interesų reglamentavimu“; ragina Agentūrą biudžeto įvykdymą tvirtinančiai institucijai ne vėliau kaip 2012 m. birželio 30 d. nurodyti konkrečias priemones, kurių imtasi šiems sprendimams įgyvendinti, kad Parlamentas galėtų įvertinti nustatytas procedūras, kurias taikant sprendžiami galimi visų abiejuose sprendimuose išvardytų kategorijų asmenų ir valdančiosios tarybos narių interesų konfliktai;

               26.

               susirūpinęs pažymi, kad dėl nepakankamo pareigų atskyrimo vykdant mokėjimus galimas interesų konfliktas finansinėse grandinėse; todėl primygtinai reikalauja, kad Agentūra tinkamai įvertintų šią labai svarbią riziką ir imtųsi skubių veiksmų šiam trūkumui pašalinti;

               27.

               pažymi, kad buvęs Europos vaistų agentūros vykdomasis direktorius 2010 m. gruodžio 28 d. parašė laišką Agentūrai ir apibrėžė veiklą, kurią ketino vykdyti pasibaigus kadencijai; mano, kad 2011 m. sausio 11 d. pirmas Europos vaistų agentūros valdančiosios tarybos pirmininko sprendimas dėl leidimo vykdyti naują veiklą buvusiam Agentūros vykdomajam direktoriui yra Sąjungos taisyklių, susijusių su interesų konfliktais, pažeidimas, ypač atsižvelgiant į Europos Sąjungos pareigūnų tarnybos nuostatų II antraštinės dalies 16 straipsnį; primena, kad remiantis Kitų Europos Sąjungos tarnautojų įdarbinimo sąlygų II antraštinės dalies 11 straipsniu ir IV antraštinės dalies 91 straipsniu, ši nuostata pagal analogiją taikoma laikiniesiems darbuotojams ir sutartininkams; laikosi nuomonės, kad tai, jog tik po didelių visuomenės protestų valdančioji taryba 2011 m. kovo 17 d. patvirtino buvusio vykdomojo direktoriaus būsimos veiklos apribojimus, aiškiai rodo, kad Agentūra iš pradžių tinkamai netaikė Tarnybos nuostatų, taigi kyla rimtų klausimų dėl to, kaip taisyklės taikomos apskritai; ragina vykdomąjį direktorių pateikti išsamią Tarnybos nuostatų 16 straipsnio įgyvendinimo agentūroje ataskaitą;

               28.

               yra labai susirūpinęs dėl to, kad Agentūra ir jos valdančioji taryba iš esmės nesprendžia interesų konflikto problemos; atkreipia dėmesį į tai, kad 2012 m. balandžio mėn. Agentūra patvirtino persvarstytą Mokslo komiteto narių ir ekspertų interesų konfliktų valdymo politiką ir šio komiteto narių ir ekspertų įvykdyto pasitikėjimo pažeidimo procedūrą; primygtinai teigia, kad vieninteliai būdai įrodyti naujosios politikos ir procedūros efektyvumą – įgyvendinimas ir konkretūs rezultatai; mano, kad Agentūra 2012 m. turėtų patikrinti visas Mokslo komiteto narių ir ekspertų interesų deklaracijas; todėl ragina Agentūrą užtikrinus šios procedūros įgyvendinimą pateikti duomenų, įskaitant skaičius ir pavardes; taip pat ragina Agentūrą patikrinti bent 75 % ekspertų interesų deklaracijų ir bent 75 % Mokslo komiteto narių interesų deklaracijų, taip pat pateikti biudžeto įvykdymą tvirtinančiai institucijai patikrinimo rezultatus ir veiksmų planą su tvarkaraščiu, kuriame būtų numatyta iki 2012 m. rugpjūčio mėn. pabaigos užbaigti interesų deklaracijų patikrinimo procesą;

               29.

               primena, kad po to, kai ankstesnis Agentūros vykdomasis direktorius, baigęs eiti pareigas Agentūroje, iš karto įsidarbino konsultavimo įmonėje, kuri konsultuoja ir farmacijos įmones, biudžeto įvykdymą tvirtinanti institucija išreiškė susirūpinimą dėl tikrojo Agentūros nepriklausomumo ir dėl to, kaip jos valdančioji taryba įgyvendina Tarnybos nuostatų 16 straipsnį; be to, nerimauja dėl teiginių, kad ankstesnis Agentūros vykdomasis direktorius, dar eidamas pareigas, sukūrė nuosavą konsultavimo įmonę; ragina Agentūrą ne vėliau kaip 2012 m. birželio 30 d. biudžeto įvykdymą tvirtinančiai institucijai suteikti daugiau informacijos šiuo klausimu;

               30.

               primygtinai ragina Audito Rūmus užbaigti ir pateikti pastaruoju metu atliktą Agentūroje įvykusio interesų konflikto auditą;

               31.

               apgailestauja, kad daugelis ekspertų nepaskelbė savo interesų deklaracijų ir kad palyginus atitinkamų nacionalinių agentūrų ir Agentūros paskelbtas interesų deklaracijas kai kuriais atvejais matyti didelių skirtumų; be to, apgailestauja, kad bent vienas Agentūros valdančiosios tarybos narys, kuris yra ir pavaduojantis Žmonėms skirtų vaistų komiteto narys, nedeklaravo, kad pastaruoju metu ėjo vadovaujamas pareigas farmacijos įmonėje;

               32.

               teigiamai vertina Agentūros iniciatyvą skelbti vadovaujamas pareigas einančių savo darbuotojų ir vaistų vertinimo procese dalyvaujančių ekspertų interesų deklaracijas savo interneto svetainėje; susidomėjęs pažymi, kad iš ekspertų sąrašo taip pat matyti jų interesų konfliktų rizika; mano, kad kartu su interesų deklaracijomis turėtų būti paskelbtos bent jau ankstesnės darbo vietos – profesinė istorija, kad būtų galima patikrinti interesų deklaracijas ir aptikti galimus konfliktus; todėl ragina Agentūrą ne vėliau kaip 2012 m. birželio 30 d. suteikti Parlamentui informacijos apie šių priemonių įgyvendinimo būklę;

               33.

               primygtinai ragina Agentūrą patikrinti jai pateiktas interesų deklaracijas ir atsitiktinai jas atrinkus atlikti išsamų tikrinimą, pirmiausia įgyvendinant sistemą, kurią taikant interesų deklaracijos būtų tikrinamos lyginant jas su informacija, kurią turi pramonės atstovai ir atitinkamos nacionalinės agentūros;

               34.

               nepaisant to, nerimauja dėl Agentūros požiūrio į interesų deklaracijų tikrinimą, kuris pirmiausia grindžiamas pasitikėjimu, o ne tikrinimu; yra ypač susirūpinęs dėl to, kad palyginus atitinkamos nacionalinės agentūros ir Agentūros paskelbtas ekspertų interesų deklaracijas kai kuriais atvejais paaiškėja nemažų skirtumų; todėl ragina Agentūrą sukurti patikimą sistemą, kaip tinkamai tikrinti Agentūros gautas interesų deklaracijas, ir ne vėliau kaip 2012 m. birželio 30 d. apie tai informuoti biudžeto įvykdymą tvirtinančią instituciją;

               35.

               primygtinai ragina Agentūrą savo interesų konfliktų politiką taikyti savo valdančiajai tarybai;

               36.

               pažymi, kad Audito Rūmai, rengdami specialiąją ataskaitą dėl interesų konfliktų valdymo Sąjungos agentūrose, atliko Agentūros auditą; remdamasis Audito Rūmų informacija pažymi, kad minėtoji specialioji ataskaita bus paskelbta iki 2012 m. birželio mėn. pabaigos; mano, kad įvertinant dažną kritiką, kuria reiškiamos abejonės dėl interesų konfliktų sprendimo Agentūroje, sprendimas patvirtinti biudžeto įvykdymą turėtų būti atidėtas iki specialiosios ataskaitos paskelbimo, kad būtų atsižvelgta į Audito Rūmų išvadas šiuo klausimu;

               37.

               mano, kad norint išlaikyti visuomenės pasitikėjimą Agentūros darbu itin svarbu veiksmingai valdyti interesų konfliktus;

               38.

               pripažįsta, kad Agentūra pasirengusi skelbti ekspertų, dalyvaujančių vaistų vertinimo veikloje, interesų deklaracijas; tačiau apgailestauja dėl to, kad nemažai ekspertų dar nėra paskelbę savo interesų deklaracijų;

               39.

               atkreipia dėmesį į tai, kad 2011 m. kovo 17 d. valdančioji taryba patvirtino tolesnės buvusio vykdomojo direktoriaus profesinės veiklos apribojimus atsižvelgdama į viešą protestą, kurį parėmė Parlamentas, dėl jos 2011 m. sausio mėn. priimto sprendimo visapusiškai pritarti jo naujajai veiklai; atsižvelgdamas į tai primena, kad 2011 m. birželio mėn. Agentūroje lankėsi Aplinkos, visuomenės sveikatos ir maisto saugos komiteto delegacija, kuri domėjosi šiuo atveju ir siekė gauti papildomos informacijos apie patobulintas procedūras; be to, primena, kad 2011 m. liepos mėn. komitete buvo surengtas keitimasis nuomonėmis su paskirtuoju vykdomuoju direktoriumi ir kad ateityje siekiant išvengti tokių atvejų šis klausimas buvo iškeltas dar kartą;

      Veikla

               40.

               mano, kad taikomų sistemų, skirtų Agentūros mokslinių rekomendacijų žmonėms skirtų vaistų klausimais teikimui remti, tinkamumo ir veiksmingumo vertinimas – svarbi Agentūros veiklos vertinimo priemonė;

               41.

               atkreipia dėmesį į tai, kad, palyginti su 2009 m., siūloma daugiau prekių ir paslaugų (nuomonių, ataskaitų, mokslinių patarimų, patikrinimų); be to, teigiamai vertina tai, kaip įgyvendinamas 1999 m. gruodžio 16 d. Europos Parlamento ir Tarybos reglamentas (EB) Nr. 141/2000 dėl retųjų vaistų (8), ir ragina Agentūrą tęsti savo veiklą siekiant numatyti paskatas nustatytų retųjų vaistų moksliniams tyrimams, technologijų plėtrai ir pateikimui į rinką;

      Vidaus auditas

               42.

               nurodo, remiantis Agentūros pateikta informacija, kad 11 labai svarbių VAT rekomendacijų vis dar reikia įgyvendinti; pažymi, jog Agentūra informavo, kad viena šių rekomendacijų jau įgyvendinta ir dabar ją tikrina VAT;

               43.

               yra susirūpinęs dėl to, kad septynios iš šių labai svarbių rekomendacijų vėluojamos įgyvendinti daugiau kaip 12 mėnesių; pažymi, kad šios rekomendacijos susijusios su:

                           —

                           Tarnybos nuostatų 110 straipsnio laikymusi,

                           —

                           įdarbinimo procesu,

                           —

                           duomenų bazių naudojimu,

                           —

                           paraiškų dėl produktų taisyklių nustatymu,

                           —

                           galimo darbuotojų interesų konflikto valdymo gairėmis,

                           —

                           ekspertų įtraukimo procedūromis,

                           —

                           pareigų atskyrimu finansinėse grandinėse;

                     todėl primygtinai ragina Agentūrą skubiai išspręsti šias VAT nustatytas problemas ir informuoti biudžeto įvykdymą tvirtinančią instituciją apie veiksmus, kurių ji ėmėsi;

               44.

               taip pat yra susirūpinęs, kad Agentūra atmetė dvi labai svarbias rekomendacijas, susijusias su:

                           —

                           nacionalinėms agentūroms mokamais mokesčiais,

                           —

                           vidaus konsultantų skaičiaus mažinimu;

                     primygtinai ragina Agentūrą skubiai paaiškinti biudžeto įvykdymą tvirtinančiai institucijai, kodėl atmestos šios dvi rekomendacijos;

               45.

               pažymi, kad, jeigu VAT į savo 2010 m. rugsėjo mėn. tolesnio vertinimo ataskaitą teikia informaciją apie netinkamą ekspertų nepriklausomumo vertinimą, vykdomasis direktorius turėtų paskelbti visų susijusių vaistų, kuriems išduotas leidimas, sąrašą ir pranešti, kaip Agentūra ketina koreguoti šias procedūras;

               46.

               atkreipia dėmesį į savo ankstesniuose pranešimuose dėl biudžeto įvykdymo patvirtinimo pateiktas rekomendacijas, kurios nurodytos šios rezoliucijos priede;

               47.

               pažymi, kad kitos su Parlamento sprendimu dėl biudžeto įvykdymo patvirtinimu susijusios pastabos, kurios yra horizontaliojo pobūdžio, pateikiamos Parlamento 2012 m. gegužės 10 d. (9) rezoliucijoje dėl agentūrų veiklos, finansų valdymo ir kontrolės.

      (1)  OL C 366, 2011 12 15, p. 27.

      (2)  OL L 248, 2002 9 16, p. 1.

      (3)  OL L 136, 2004 4 30, p. 1.

      (4)  OL L 357, 2002 12 31, p. 72.

      (5)  OL L 250, 2011 9 27, p. 173.

      (6)  OL L 313, 2011 11 26, p. 27.

      (7)  OL L 64, 2010 3 12, p. 445.

      (8)  OL L 18, 2000 1 22, p. 1.

      (9)  Priimti tekstai, P7_TA(2012)0164 (žr. šio Oficialiojo leidinio p. 388).


title: 2005/36/EB: 2004 m. rugsėjo 8 d. Komisijos sprendimas, iš dalies keičiantis Sprendimą 2004/166/EB dėl pagalbos struktūrinei pertvarkai vykdyti, kurią Prancūzija planuoja suteikti Korsikos ir Viduržemio jūros valstybinei jūrų bendrovei SNCM (pranešta dokumentu Nr. K(2004) 3359)Tekstas svarbus EEE

text:
21.1.2005

               LT

               Europos Sąjungos oficialusis leidinys

               L 19/70

      KOMISIJOS SPRENDIMAS

   2004 m. rugsėjo 8 d.
   iš dalies keičiantis Sprendimą 2004/166/EB dėl pagalbos struktūrinei pertvarkai vykdyti, kurią Prancūzija planuoja suteikti Korsikos ir Viduržemio jūros valstybinei jūrų bendrovei SNCM
   (pranešta dokumentu Nr. K(2004) 3359)
   (autentiškas yra tik tekstas prancūzų kalba)
   (Tekstas svarbus EEE)
   (2005/36/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį, ypač į jos 88 straipsnio 2 dalies pirmąją pastraipą,
   atsižvelgdama į Europos ekonominės erdvės susitarimą, ypač į jo 62 straipsnio 1 dalies a punktą,
   atsižvelgdama į Komisijos sprendimą 2004/166/EB (1), ypač į jo 2 straipsnį,
   kadangi:
   1.   PROCEDŪRA
   1.1.   Procedūros apžvalga

               (1)

               2003 m. liepos 9 d. Komisija priėmė sprendimą dėl pagalbos struktūrinei pertvarkai vykdyti, kurią Prancūzija planuoja suteikti Korsikos ir Viduržemio jūros valstybinei jūrų bendrovei SNCM (Société Nationale Maritime Corse-Méditerranée) (toliau – galutinis sprendimas), kuriame ji paskelbė, kad dalis pagalbos, apie kurią buvo pranešta, yra suderinama su bendrąja rinka, jeigu bus laikomasi tam tikrų sąlygų. Viena iš tokių sąlygų buvo numatyta galutinio sprendimo 2 straipsnyje – SNCM iki 2006 m. gruodžio 31 d. negali įsigyti naujų laivų ir pasirašyti naujų ar atnaujintų laivų nuomos, užsakymo arba statybos sutarčių. SNCM turėjo naudotis tik vienuolika laivų, kuriuos buvo įsigijusi sprendimo priėmimo metu: „Napoléon Bonaparte“, „Danielle Casanova“, „Île de Beauté“, „Corse“, „Liamone“, „Aliso“, „Méditerranée“, „Pascal Paoli“, „Paglia Orba“, „Monte Cinto“ ir „Monte d'Oro“. Minėto straipsnio paskutinėje pastraipoje numatoma, kad „jei SNCM dėl nuo jos valios nepriklausančių priežasčių iki 2006 m. gruodžio 31 d. norėtų pakeisti vieną iš laivų, Komisija leistų tą padaryti remdamasi Prancūzijos pateiktu, deramai pagrįstu pranešimu“.

               (2)

               2004 m. birželio 23 d. rašte (2) Prancūzijos valdžios institucijos paprašė, kad Komisija laivą „Aliso“ sąraše, pateiktame minėto galutinio sprendimo 2 straipsnyje, leistų pakeisti laivu „Asco“. Be to, kadangi SNCM turėjo sunkumų parduodama laivą „Asco“, kitaip nei buvo numatyta struktūrinės pertvarkos plane (3), Prancūzijos institucijos paprašė Komisijos leidimo parduoti arba laivą „Aliso“, arba laivą „Asco“.

         1.2.   Priemonės pavadinimas

               (3)

               Priemonės pavadinimas – „2003 m. liepos 9 d. Komisijos galutinio sprendimo dėl pagalbos SNCM struktūrinei pertvarkai vykdyti daliniai pakeitimai“.

         1.3.   Kam taikoma priemonė

               (4)

               Pagalbą struktūrinei pertvarkai vykdyti gauna SNCM, Prancūzijos jūrų bendrovė, kuri nuo Prancūzijos pakrančių aptarnauja Korsiką ir Šiaurės Afriką. Taigi pasiūlyti daliniai pakeitimai būtų taikomi SNCM.

         1.4.   Pakeitimų tikslai

               (5)

               Pagrindinis pasiūlytų pakeitimų tikslas – suteikti galimybę SNCM vietoj „Asco“ naudoti „Aliso“, pakeitus laivų, kuriuos naudoti SNCM yra duotas leidimas pagal galutinio sprendimo 2 straipsnį, sąrašą, ir palengvinti galutiniame sprendime numatyto ketvirtojo laivo pardavimą, leidžiant galimiems pirkėjams pasirinkti iš dviejų identiškų laivų – „Aliso“ ir „Asco“.

         2.   IŠSAMUS PASIŪLYTŲ PRIEMONIŲ APRAŠYMAS
   2.1.   Pasiūlymas pakeisti „Asco“ ir „Aliso“

               (6)

               Prancūzijos institucijos 2004 m. birželio 23 d. rašte pasiūlė laivų, kuriuos naudoti vykdant struktūrinę pertvarką SNCM yra duotas leidimas, sąraše laivą „Aliso“ pakeisti laivu „Asco“; šis sąrašas yra išsamiai aprašytas galutinio sprendimo 2 straipsnio antroje pastraipoje. Prancūzijos institucijoms pateikus prašymą, laivas „NGV Asco“ dar nebuvo parduotas.

               (7)

               Prancūzijos institucijos prašymą leisti pakeisti laivus grindžia tuo, kad turi būti palengvintos galimybės parduoti vieną iš laivų, atsižvelgiant į sunkumus, su kuriais SNCM susidūrė, norėdama parduoti „NGV Asco“.

               (8)

               Be to, Prancūzijos institucijos pateikė Marselio uosto direkcijos pažymą, kad laivas „Aliso“ krantinėje stovėjo nuo 2003 m. lapkričio 2 d.

         2.2.   Pasiūlymas leisti SNCM parduoti arba „Asco“, arba „Aliso“

               (9)

               Prancūzijos institucijos taip pat paprašė, kad pagal struktūrinės pertvarkos planą SNCM būtų leista parduoti arba „Asco“, arba „Aliso“, atsižvelgus į galimų pirkėjų poreikius.

         3.   PASIŪLYTŲ DALINIŲ PAKEITIMŲ VERTINIMAS
   3.1.   Pasiūlymo pakeisti „Asco“ ir „Aliso“ poveikis

               (10)

               Pirmiausia Komisija pažymi, kad laivai „Asco“ ir „Aliso“ yra du laivai „sisterships“, t. y. du identiški laivai, pastatyti toje pačioje laivų statykloje pagal vienodus projektus. Jų matmenys, forma ir pajėgumas yra tokie patys.

               (11)

               Komisija mano, kad keičiant laivus nėra siekiama padidinti SNCM pajėgumo, taigi galutinio sprendimo reikšmei poveikis nedaromas, ypač minėto sprendimo 2 straipsnyje nurodytos sąlygos, ribojančios pagalbą gaunančios bendrovės pajėgumą, atžvilgiu.

               (12)

               Be to, Komisija primena, kad laivyno, kuriuo naudotis SNCM yra duotas leidimas, sudėtį galima keisti tik dėl nuo SNCM valios nepriklausančių priežasčių. Šiuo atveju Komisija mano, kad problemos, su kuriomis susidūrė SNCM norėdama atsisakyti laivo „Asco“, nepriklauso nuo pagalbą gaunančios bendrovės valios ir nebuvo numatytos priimant galutinį sprendimą.

         3.2.   Pasiūlymo suteikti SNCM alternatyvą „Asco“ arba „Aliso“ pardavimui poveikis

               (13)

               Komisija mano, kad jei SNCM rastų pirkėją „Aliso“, o ne „Asco“, pardavus „Aliso“ SNCM pajėgumui būtų padarytas toks pat poveikis, kaip ir pardavus „Asco“, o Prancūzijos institucijų įsipareigojimai įgyvendinti struktūrinės pertvarkos planą – konkrečiai parduoti keturis veikloje naudojamus SNCM laivyno laivus – būtų įvykdyti. Iš tikrųjų SNCM jau pardavė tris iš keturių laivų, kurių atsisakyti buvo numatyta struktūrinės pertvarkos plane.

               (14)

               Komisija mano, kad jeigu SNCM vietoj „Asco“ parduos „Aliso“, struktūrinės pertvarkos plane numatyta sąlyga atsisakyti keturių laivų bus laikoma įgyvendinta.

         4.   IŠVADOS

               (15)

               Komisija daro išvadą, kad pakeitimai, kuriuos padaryti prašė Prancūzijos institucijos, nepakeičia galutinio sprendimo nuostatų reikšmės ir pagalba struktūrinei pertvarkai vykdyti, perskirstant kapitalą, jei bus griežtai laikomasi šių iš dalies pakeistų sąlygų, išlieka suderinama su bendrąja rinka.

               (16)

               Komisija prašo Prancūzijos:

                           —

                           kuo greičiau, ne vėliau kaip per 15 darbo dienų nuo šio sprendimo gavimo dienos, Komisijai nurodyti, kokiai informacijai, jos nuomone, turi būti taikoma profesinė paslaptis pagal Tarybos reglamento (EB) Nr. 659/1999 25 straipsnį (4),

                           —

                           kuo greičiau pranešti pagalbos gavėjui apie šį sprendimą, nenurodant, jei reikia, tam tikros informacijos, kuriai, jos nuomone, taikoma profesinė paslaptis ir kurios atskleidimas pagalbos gavėjui galėtų pakenkti kai kurioms suinteresuotoms šalims, bei nurodyti pranešime, jei reikia, kitą informaciją, kuriai, jos nuomone, taikoma profesinė paslaptis ir kuri buvo atskleista.

         PRIĖMĖ ŠĮ SPRENDIMĄ:
   1 straipsnis
   1.   Sprendimo 2004/166/EB 2 straipsnio antroje pastraipoje žodis „Aliso“ pakeičiamas žodžiu „Asco“.
   2.   Minėto sprendimo 97 punkto paskutinėje įtraukoje žodžiai „NGV Asco“ pakeičiami žodžiais „arba „NGV Asco“, arba identiškas laivas „NGV Aliso““.
   2 straipsnis
   Šis sprendimas yra skirtas Prancūzijos Respublikai.

      Priimta Briuselyje, 2004 m. rugsėjo 8 d.

            Komisijos vardu

         Loyola DE PALACIO

            Pirmininko pavaduotoja

      (1)  OL L 61, 2004 2 27, p. 13.

      (2)  Komisijos tarnybos raštą užregistravo su nuoroda TREN(2004) A/26015.

      (3)  Žr. galutinio sprendimo 97 punktą.

      (4)  OL L 83, 1999 3 27, p. 1. Reglamentas su pakeitimais, padarytais 2003 m. Stojimo aktu.


title: 1997 m. spalio 7 d. Tarybos sprendimas dėl Konvencijos dėl šiaurės rytų Atlanto jūros aplinkos apsaugos sudarymo

text:
Svarbus teisinis pranešimas

|

31998D0249

Oficialusis leidinys L 104 , 03/04/1998 p. 0001 - 0001

		Tarybos sprendimas1997 m. spalio 7 d.dėl Konvencijos dėl šiaurės rytų Atlanto jūros aplinkos apsaugos sudarymo(98/249/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 130s straipsnio 1 dalį, siejant su 228 straipsnio 2 dalimi ir 3 dalies pirma pastraipa,atsižvelgdama į Komisijos pasiūlymą,atsižvelgdama į Europos Parlamento nuomonę [1],kadangi Komisija Bendrijos vardu dalyvavo derybose dėl Konvencijos dėl šiaurės rytų Atlanto jūros aplinkos apsaugos sudarymo,kadangi Konvencija Bendrijos vardu buvo pasirašyta 1992 m. rugsėjo 22 d.;kadangi Konvencijos tikslas – užkirsti kelią ir likviduoti jūros taršą ir apsaugoti jūros baseiną nuo neigiamo žmogaus veiklos poveikio;kadangi Bendrija patvirtino Konvencijos reglamentuojamos srities priemones ir todėl turėtų prisiimti tarptautinius įsipareigojimus šioje srityje; kadangi Bendrijos veiksmai būtini greta tiesiogiai suinteresuotų valstybių narių veiksmų ir jos dalyvavimas Konvencijoje atitiktų subsidiarumo principą;kadangi pagal Sutarties 130r straipsnį Bendrijos aplinkosaugos politika inter alia prisideda prie aplinkos išsaugojimo, apsaugos ir kokybės gerinimo, žmonių sveikatos apsaugos ir taupaus ir racionalaus gamtos išteklių naudojimo tikslų siekimo; kadangi, be to, Bendrija ir valstybės narės atitinkamose savo kompetencijos srityse bendradarbiauja su trečiosiomis valstybėmis ir kompetentingomis tarptautinėmis organizacijomis,PRIĖMĖ ŠĮ SPRENDIMĄ:1 straipsnisBendrija patvirtina 1992 m. rugsėjo 22 d. Paryžiuje pasirašytą Konvenciją dėl šiaurės rytų Atlanto jūros aplinkos apsaugos sudarymo.Konvencijos tekstas pridedamas prie šio sprendimo.2 straipsnisTarybos Pirmininkas įgaliojamas paskirti asmenį ar asmenis, įgaliotus deponuoti patvirtinimo dokumentą Prancūzijos Respublikos Vyriausybei pagal Konvencijos 26 straipsnį.3 straipsnisPagal Konvencijos 10 straipsnį įsteigtoje komisijoje Bendrijos kompetencijos srities reikaluose Bendriją atstovauja Komisija.Priimta Liuksemburge, 1998 m. spalio 7 d.Tarybos varduPirmininkasJ.-C. Juncker[1] OL C 89, 1995 4 10, p. 199.--------------------------------------------------